				|

		52013PC0035

			Proposta għal DEĊIŻJONI TAL-KUNSILL li temenda l-Annessi II u III tad-Deċiżjoni tal-Kunsill tad-9 ta’ Ġunju 2011 dwar l-approvazzjoni, f'isem l-Unjoni Ewropea, tal-Konvenzjoni tal-Aja tat-23 ta' Novembru 2007 dwar l-Irkupru Internazzjonali tal-Manteniment għat-Tfal u Forom Oħrajn ta’ Manteniment tal-Familja /* COM/2013/035 final - 2013/0019 (NLE) */

			   	MEMORANDUM TA’ SPJEGAZZJONI

1.
IL-KUNTEST TAL-PROPOSTA

L-objettiv tal-Konvenzjoni tal-Aja tal-2007
dwar l-Irkupru Internazzjonali tal-Manteniment għat-Tfal u Forom Oħrajn ta’
Manteniment tal-Familja huwa li jiżgura l-irkupru internazzjonali effettiv ta’
manteniment għat-tfal u ta' forom oħrajn ta’ manteniment tal-familja. Peress li
l-maġġoranza l-kbira tat-talbiet għal manteniment jinvolvu t-tfal,
il-Konvenzjoni hija l-ewwel u qabel kollox miżura biex tipproteġi lit-tfal.
Fil-31 ta’ Marzu 2011,
il-Kunsill f’isem l-Unjoni Ewropea adotta d-deċiżjoni dwar l-iffirmar
tal-Konvenzjoni tal-Aja tal-2007 dwar il-Manteniment. Il-Konvenzjoni ġiet
ffirmata mill-Unjoni Ewropea fis-6 ta’ April 2011.
Fid-9 ta’ Ġunju 2011,
il-Kunsill f’isem l-Unjoni Ewropea adotta d-deċiżjoni dwar l-approvazzjoni
tal-Konvenzjoni tal-Aja tal-2007 dwar il-Manteniment. Id-depożitu tal-istrument
ta’ approvazzjoni kien previst wara l-iskadenza
tal-10 ta’ Diċembru 2012 li ġiet stabbilita mill-Artikolu 7
tad-Deċiżjoni tal-Kunsill biex l-Istati Membri jinnotifikaw lill-Kummissjoni
bid-dettalji tal-kuntatt tal-Awtoritajiet Ċentrali maħtura skont il-Konvenzjoni
u bl-informazzjoni li tirrigwarda l-liġijiet, il-proċeduri u s-servizzi
msemmijin fl-Artikolu 57 tal-Konvenzjoni.
L-Artikoli 5 u 6 tad-Deċiżjoni
tal-Kunsill jipprevedu wkoll li l-Unjoni tagħmel ir-riżerva skont l-Artikolu 44
(3) u d-dikjarazzjonijiet taħt il-punt (g) tal-Artikolu 11(1) u
l-Artikolu 44(1) u (2). It-test bid-dikjarazzjonijiet u r-riżervi huwa
mehmuż mal-Anness II u III tad-Deċiżjoni tal-Kunsill.
Matul in-negozjati, l-iskadenza
tas-16 ta’ Mejju 2011 kienet stabbilita sabiex tippermetti
lill-Istati Membri biex jipprovdu informazzjoni għad-dikjarazzjoni u r-riżervi
li għandhom isiru lill-Unjoni waqt id-depositu tal-istrument ta’ approvazzjoni.
Madankollu, wara l-adozzjoni tad-Deċiżjoni
tal-Kunsill tad-9 ta’ Ġunju 2011, xi Stati Membri ħassew
il-ħtieġa li jemendaw id-dikjarazzjoni preċedenti tagħhom (il-Latvja) jew li
jagħmlu ex novo id-dikjarazzjoni u r-riżervi skond l-Artikolu 5 u 6
tad-Deċiżjoni tal-Kunsill (Ċipru, il-Lussemburgu u l-Portugall).
Qabel isir id-depożitu tal-istrument ta’
approvazzjoni, l-Annessi II u III għandhom għalhekk ikunu emendati kif
suppost.

2.
IR-RIŻULTATI TAL-KONSULTAZZJONIJIET MAL-PARTIJIET INTERESSATI

Il-kwistjoni kienet diskussa fil-Kunsill waqt
il-laqgħat tal-Grupp ta’ Ħidma dwar Materji ta’ Dritt Ċivili (Mistoqsijiet
Ġenerali), b'mod partikolari fil-11 ta’ Ġunju 2012. L-aħħar
talbiet biex l-Annessi jiġu emendati waslu fl-aħħar ta’ Lulju 2012 u
t-traduzzjonijiet bl-Ingliż waslu fl-20 ta’ Awwissu 2012.
Il-Kummissjoni infurmat lill-Istati Membri li l-proposta biex tiġi emendata
d-Deċiżjoni tal-Kunsill tad-9 ta’ Ġunju 2011 ma setgħetx tiġi
adottata qabel tmiem Novembru 2012, li hu l-aktar kmieni possibbli.
2013/0019 (NLE)
Proposta għal
DEĊIŻJONI TAL-KUNSILL
li temenda l-Annessi II u III
tad-Deċiżjoni tal-Kunsill tad-9 ta’ Ġunju 2011 dwar
l-approvazzjoni, f'isem l-Unjoni Ewropea, tal-Konvenzjoni tal-Aja tat-23 ta' Novembru 2007
dwar l-Irkupru Internazzjonali tal-Manteniment għat-Tfal u Forom Oħrajn ta’
Manteniment tal-Familja
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-ewwel subparagrafu
tal-Artikolu 81(3), flimkien mal-punt (b) tat-tieni subparagrafu
tal-Artikolu 218(6) u l-ewwel sentenza tat-tieni subparagrafu
tal-Artikolu 218(8) tiegħu,
Wara li kkunsidra l-proposta mill-Kummissjoni
Ewropea,
Wara li kkunsidra l-opinjoni tal-Parlament
Ewropew[1],

Billi:
(1)
L-Anness II tad-Deċiżjoni tal-Kunsill
2011/432/UE tindika ir-riżerva li għandha ssir mill-Unjoni Ewropea waqt
l-approvazzjoni tal-Konvenzjoni tal-Aja tat-23 ta' Novembru 2007
dwar l-Irkupru Internazzjonali tal-Manteniment għat-Tfal u Forom Oħrajn ta’
Manteniment tal-Familja, skont l-Artikolu 62 tagħha.
(2)
L-Anness III tad-Deċiżjoni
tal-Kunsill 2011/432/UE jindika ir-riżerva li għandha ssir mill-Unjoni
Ewropea waqt l-approvazzjoni tal-Konvenzjoni tal-Aja
tat-23 ta' Novembru 2007 dwar l-Irkupru Internazzjonali
tal-Manteniment għat-Tfal u Forom Oħrajn ta’ Manteniment tal-Familja, skont
l-Artikolu 63 tagħha.
(3)
Stati Membri nnotifikaw lill-Kummissjoni dwar
emendi addizzjonali fir-riżerva u fid-dikjarazzjonijiet stipulati fl-Annessi II
u III. Għalhekk huwa xieraq li dawn l-annessi jiġu emendati qabel ma jiġi
ddepożitat l-istrument ta’ approvazjoni tal-Konvenzjoni tal-Aja
tat-23 ta' Novembru 2007 dwar l-Irkupru Internazzjonali
tal-Manteniment għat-Tfal u Forom Oħrajn ta’ Manteniment tal-Familja,
ADOTTA DIN ID-DEĊIŻJONI:
Artikolu 1
L-Annessi II sa III tad-Deċiżjoni
tal-Kunsill 2011/432/UE huma sostitwiti bl-Annessi li jikkorrispondu ma' din
id-Deċiżjoni.
Artikolu 2:
Din id-Deċiżjoni għandha tidħol fis-seħħ
fil-jum tal-adozzjoni tagħha.
Artikolu 3
Din id-Deċiżjoni hija indirizzata lill-Istati
Membri.
Magħmul fi Brussell,
                                                                       Għall-Kunsill
                                                                       Il-President
ANNESS
II
Ir-riżerva tal-Unjoni Ewropea
waqt l-approvazjoni tal-Konvenzjoni tal-Aja
tat-23 ta' Novembru 2007
dwar l-Irkupru Internazzjonali tal-Manteniment għat-Tfal
u Forom Oħrajn ta’ Manteniment tal-Familja (“il-Konvenzjoni”)
skont l-Artikolu 62 tagħha
L-Unjoni Ewropea
tagħmel ir-riżerva li ġejja prevista fl-Artikolu 44(3) tal-Konvenzjoni
fejn:
Ir-Repubblika ta’
Ċipru, ir-Repubblika Ċeka, ir-Repubblika tal-Estonja, ir-Repubblika Ellenika,
ir-Repubblika tal-Latvja, ir-Repubblika tal-Litwanja, ir-Repubblika
tal-Ungerija, ir-Repubblika tal-Polonja, ir-Repubblika Slovakka, ir-Renju tal-Isvezja
u r-Renju Unit tal-Gran Brittanja u tal-Irlanda ta’ Fuq joġġezzjonaw għall-użu
tal-Franċiż fil-komunikazzjonijiet bejn l-Awtoritajiet Ċentrali.
Il-Gran Dukat
tal-Lussemburgu joġġezzjona għall-użu tal-Ingliż fil-komunikazzjonijiet bejn
l-Awtoritajiet Ċentrali.
___________________
ANNESS III
Id-dikjarazzjonijiet tal-Unjoni Ewropea
waqt l-approvazzjoni
tal-Konvenzjoni tal-Aja tat-23 ta' Novembru 2007
dwar l-Irkupru Internazzjonali tal-Manteniment għat-Tfal
u Forom Oħrajn ta’ Manteniment tal-Familja
(“il-Konvenzjoni”) skont l-Artikolu 63 tagħha
1.         Dikjarazzjoni
msemmija fil-punt (g) tal-Artikolu 11(1) tal-Konvenzjoni
L-Unjoni Ewropea
tiddikjara li, fl-Istati Membri elenkati hawn taħt, applikazzjoni, ħlief għal
applikazzjoni li ssir skont l-Artikolu 10(1)(a) u (2)(a) tal-Konvenzjoni,
tinkludi l-informazzjoni jew id-dokumenti speċifikati għal kull wieħed minn
dawn l-Istati Membri:
Ir-Renju
tal-Belġju:
–          Għal
applikazzjonijiet skont l-Artikolu 10(1)(e) u (f) u (2)(b) u (c), it-test
sħiħ tad-deċiżjoni jew tad-deċiżjonijiet f’kopja jew kopji ċċertifikati.
Ir-Repubblika Ċeka:
–          Il-prokura
mogħtija lill-Awtorità Ċentrali mill-applikant skont l-Artikolu 42.
Ir-Repubblika
Federali tal-Ġermanja:
–          In-nazzjonalità,
il-professjoni jew ix-xogħol tal-kreditur u, fejn hu f’loku, l-isem u
l-indirizz tar-rappreżentant legali tiegħu.
–          In-nazzjonalità,
il-professjoni jew ix-xogħol tad-debitur, dment li dawn ikunu magħrufin
mill-kreditur.
–          Fil-każ
ta’ applikazzjoni minn fornitur ta’ servizz tal-liġi pubblika li jagħmel
talbiet ta’ manteniment ta’ dritt trasferit, l-isem u d-dettalji ta’ kuntatt
tal-persuna li t-talba tagħha ġiet ittrasferita.
–          Fil-każ
ta’ indiċjar ta’ talba infurzabbli, il-metodu tal-kalkolu tal-indiċjar u,
fil-każ ta’ obbligu biex jitħallas l-imgħax legali, ir-rata tal-imgħax legali u
d-data tal-bidu tal-imgħax mandatorju.
Ir-Repubblika
tal-Latvja:
–          L-applikazzjoni
tinkludi l-informazzjoni speċifikata fil-formoli rilevanti rrakkomandati u
ppubblikati mill-Konferenza tal-Aja dwar il-Liġi Internazzjonali Privata u hija
akkumpanjata b'irċevuti tal-ħlas tat-taxxa mill-Istat f'każijiet fejn
l-applikant ma jkunx eżenti mill-ħlas tat-taxxa tal-Istat jew ma jirċivix
assistenza legali, kif ukoll dokumenti li jikkonfermaw l-informazzjoni inkluża
fl-applikazzjoni.
–          L-applikazzjoni
tinkludi l-kodiċi personali tal-applikant (jekk assenjat fir-Repubblika
tal-Latvja) jew in-numru ta’ identifikazzjoni, jekk ikun assenjat; il-kodiċi
personali tal-konvenut (jekk assenjat fir-Repubblika tal-Latvja) jew in-numru
ta’ identifikazzjoni, jekk ikun assenjat; il-kodiċijiet personali (jekk
assenjati fir-Repubblika tal-Latvja) jew in-numri ta’ identifikazzjoni, jekk
ikunu assenjati, tal-persuni kollha li għalihom hu mitlub il-manteniment.
–          L-applikazzjonijiet
imsemmija fl-Artikolu 10(1)(a), (b), (d) u (f) u 2(a) u (c)
tal-Konvenzjoni li ma jirrigwardawx il-manteniment tat-tfal (fi ħdan it-tifsira
tal-Artikolu 15 tal-Konvenzjoni) jiġu akkumpanjati minn dokument li juri
sa liema punt l-applikant irċieva assistenza legali b’xejn fl-Istat ta’
oriġini, u jkun fih informazzjoni dwar it-tip u l-ammont ta’ assistenza legali
li diġà ntużat kif ukoll jindika liema assistenza legali oħra se tkun meħtieġa.
_          L-applikazzjonijiet
imsemmija fl-Artikolu 10(1)(b) tal-Konvenzjoni huma akkumpanjati
b’dokument li jindika il-mezz ta’ infurzar magħżul mill-applikant
(il-proċedimenti sabiex ikunu rkuprati l-assi mobbli, il-fondi u/jew
il-proprjetà immobbli tad-debitur).
_          L-applikazzjonijiet
imsemmija fl-Artikolu 10(1)(b) tal-Konvenzjoni huma akkumpanjati minn
dokument li fih il-kalkolu tad-dejn.
_          L-applikazzjonijiet
imsemmija fl-Artikolu 10(1)(c), (d), (e) u (f) u 2(b) u (c) tal-Konvenzjoni
huma akkumpanjati minn dokumenti li jissostanzjaw l-informazzjoni dwar
is-sitwazzjoni finanzjarja u l-spejjeż tal-kreditur u/jew tad-debitur.
Ir-Repubblika
tal-Polonja:
I.          Applikazzjoni skont l-Artikolu 10(1)(b)
1.         Applikazzjoni għall-infurzar ta’ deċiżjoni għandha tinkludi l-isem
tal-qorti li tkun tat is-sentenza, id-data tas-sentenza u l-isem u l-kunjom
tal-partijiet fil-proċeduri.
2.         Id-dokumenti li ġejjin għandhom ikunu mehmuża:
–          id-dokument
oriġinali tat-titolu infurzabbli (kopja ċċertifikata tas-sentenza flimkien
mal-ordni għall-infurzar tagħha),
–          lista
dettaljata ta’ arretrati,
–          id-dettalji
tal-kont tal-bank li fih għandhom jiġu ttrasferiti l-ammonti infurzati,
–          kopja
tal-applikazzjoni flimkien mal-annessi,
–          it-traduzzjoni
tad-dokumenti kollha fil-Pollakk minn traduttur ġuramentat (professjonali).
3.         L-applikazzjoni,
ir-raġunijiet għall-applikazzjoni, il-lista tal-arretrati u l-informazzjoni
dwar is-sitwazzjoni finanzjarja tad-debitur għandhom ikunu ffirmati
personalment mill-kreditur(i) jew, fil-każ ta’ minuri, mir-rappreżentant legali
tagħhom.
4.         Meta
l-kreditur ma jkunx fil-pussess tad-dokument oriġinali tat-titolu infurzabbli,
ir-raġuni għandha tkun iddikjarata fl-applikazzjoni (pereżempju dokument mitluf
jew distrutt, jew meta l-qorti ma tkunx stabbiliet titolu infurzabbli).
5.         Fil-każ
ta’ telf tat-titolu infurzabbli, għandha tkun mehmuża applikazzjoni ħalli
jibqa’ fis-seħħ it-titolu infurzabbli li għandu jissostitwixxi lil dak mitluf.
II.        Applikazzjonijiet
skont l-Artikolu 10(1)(c) u (d)
1.         Applikazzjoni sabiex tkun stabbilita deċiżjoni li biha jingħata
manteniment lit-tfal, għandu jkun fiha indikazzjoni tal-ammont ta’ kull xahar
mitlub fit-titolu bħala manteniment għat-tfal għal kull kreditur.
2.         L-applikazzjoni u r-raġunijiet għall-applikazzjoni għandhom ikunu
ffirmati personalment mill-kreditur(i) jew, fil-każ ta’ minuri,
mir-rappreżentant legali tagħhom.
3.         Fir-raġunijiet
għal applikazzjoni biex tkun stabbilita deċiżjoni, huwa meħtieġ li jiġu
ddikjarati l-fatti kollha li jiġġustifikaw it-talba, u b’mod partikolari
tingħata informazzjoni dwar:
a.         ir-relazzjoni
ta’ bejn il-kreditur u d-debitur: tifel/tifla (tifel/tifla minn
żwieġ/tifel/tifla rikonoxxut(a) formalment mid-debitur/il-paternità
tat-tifel/tifla stabbilita minn proċeduri tal-qorti), qraba oħra, il-konjuġi,
ex-konjuġi, familjari,
b.         informazzjoni
dwar is-sitwazzjoni finanzjarja tal-kreditur għandu jkun fiha dejta dwar:
–          l-età,
is-saħħa u l-livell ta’ edukazzjoni tal-kreditur,
–          l-ispejjeż
ta’ kull xahar tal-kreditur (ikel, ħwejjeġ, iġjene personali, prevenzjoni,
mediċina, riabilitazzjoni, taħriġ, ħin liberu, infiq eċċezzjonali, eċċ.),
–          (fejn
il-manteniment għat-tfal jintalab għal aktar minn persuna intitolata waħda –
id-dejta ta’ hawn fuq għandha tingħata għal kull waħda minn dawn il-persuni),
–          l-edukazzjoni
tal-ġenitur li jieħu ħsieb il-kreditur ta’ taħt l-età, il-professjoni li jkun
tgħallem u l-professjoni reali tiegħu,
–          is-sorsi u
l-ammont ta’ introjtu ta’ kull xahar tal-ġenitur li jieħu ħsieb il-kreditur,
–          l-ispejjeż
ta’ kull xahar tal-ġenitur li jieħu ħsieb il-kreditur taħt l-età,
għall-manteniment tiegħu/tagħha u ta’ oħrajn, minbarra l-kreditur, dipendenti
fuqu/fuqha għall-manteniment,
c.         l-informazzjoni
dwar is-sitwazzjoni finanzjarja tad-debitur għandha tinkludi wkoll dejta dwar
l-edukazzjoni tad-debitur, il-professjoni li jkun tgħallem u l-professjoni
reali tiegħu.
4.         Għandu
jkun indikat liema mill-fatti deskritti fir-raġunijiet għandhom jiġu ddikjarati
fil-kumpilazzjoni ta’ xhieda (pereżempju il-qari tad-dokument waqt il-proċess,
is-smigħ tax-xhud/tax-xhieda, is-smigħ tal-kreditur jew tar-rappreżentant
legali tiegħu/tagħha, is-smigħ tad-debitur, eċċ.).
5.         Huwa
neċessarju li jiġi indikat kull element ta’ prova meħtieġ u l-informazzjoni
kollha meħtieġa biex tippermetti lill-qorti tiġbor dawn il-provi.
6.         Id-dokumenti
li jinkitbu u jiġu mehmuża mal-applikazzjoni għandhom ikunu oriġinali, jew
fil-forma ta' kopji ċċertifikati; id-dokumenti miktuba b'lingwa barranija
għandhom ikunu akkumpanjati minn traduzzjoni ċċertifikata fil-Pollakk.
7.         Xhieda:
l-isem, il-kunjom u l-indirizz ta’ kull xhud għandhom ikunu inklużi.
III.       L-applikazzjoni
prevista fl-Artikolu 10(1)(e) u (f)
1.         Applikazzjoni
għal bidla f’deċiżjoni li tagħti manteniment għandha tinkludi:
a.         l-isem
tal-qorti li tagħti s-sentenza, id-data tas-sentenza u l-isem u l-kunjom
tal-partijiet fil-proċedimenti,
b.         indikazzjoni
tal-ammont ta’ manteniment ta’ kull xahar mitlub f’isem kull kreditur minflok
il-manteniment li ingħata qabel.
2.         Ir-raġunijiet
mogħtija fl-applikazzjoni għandhom jistabbilixxu l-bidla fiċ-ċirkostanzi li
tiġġustifika t-talba għal bidla fl-ammont tal-manteniment.
3.         L-applikazzjoni
u r-raġunijiet għall-applikazzjoni għandhom ikunu ffirmati personalment
mill-kreditur(i) jew, fil-każ ta’ minuri, mir-rappreżentant legali tagħhom.
4.         Għandu
jkun indikat liema mill-fatti deskritti fir-raġunijiet għandhom jiġu ddikjarati
fil-kumpilazzjoni ta’ xhieda (pereżempju l-qari tad-dokument waqt il-proċess,
is-smigħ tax-xhud/tax-xhieda, is-smigħ tal-kreditur jew tar-rappreżentant
legali tiegħu/tagħha, is-smigħ tad-debitur, eċċ.).
5.         Huwa
neċessarju li jiġi indikat kull element ta’ prova mitlub u l-informazzjoni
kollha meħtieġa biex tippermetti lill-qorti tiġbor dawn il-provi.
6.         Id-dokumenti
għandhom jinkitbu u jiġu mehmuża mal-applikazzjoni fil-verżjoni oriġinali, jew
fil-forma ta' kopji ċċertifikati; id-dokumenti miktuba b'lingwa barranija
għandhom ikunu akkumpanjati minn traduzzjoni ċċertifikata fil-Pollakk.
7.         Xhieda:
l-isem, il-kunjom u l-indirizz ta’ kull xhud għandhom ikunu inklużi.
IV.       Applikazzjoni
prevista fl-Artikolu 10(2)(b) u (c)
1.         Applikazzjoni
għal bidla fid-deċiżjoni li tagħti manteniment għandha tinkludi:
a.         l-isem
tal-qorti li tagħti s-sentenza, id-data tas-sentenza u l-isem u l-kunjom
tal-partijiet fil-proċeduri,
b.         indikazzjoni
tal-ammont ta’ manteniment ta’ kull xahar mitlub f’isem kull kreditur minflok
il-manteniment li jkun ingħata qabel.
2.         Ir-raġunijiet
mogħtija fl-applikazzjoni għandhom jistabbilixxu l-bidla fiċ-ċirkostanzi li
tiġġustifika t-talba għal bidla fl-ammont tal-manteniment.
3.         L-applikazzjoni
u r-raġunijiet għall-applikazzjoni għandhom ikunu ffirmati personalment
mid-debitur.
4.         Għandu
jkun indikat liema mill-fatti deskritti fir-raġunijiet għandhom jiġu ddikjarati
fil-kumpilazzjoni ta’ xhieda (pereżempju l-qari tad-dokument waqt il-proċess,
is-smigħ tax-xhud/tax-xhieda, is-smigħ tal-kreditur jew tar-rappreżentant
legali tiegħu/tagħha, is-smigħ tad-debitur, eċċ.).
5.         Huwa
neċessarju li jiġi indikat kull element ta’ prova mitlub u l-informazzjoni
kollha meħtieġa biex tippermetti lill-qorti tiġbor dawn il-provi.
6.         Id-dokumenti
għandhom jinkitbu u jiġu mehmuża mal-applikazzjoni fil-verżjoni oriġinali, jew
fil-forma ta' kopji ċċertifikati; id-dokumenti miktuba b'lingwa barranija
għandhom ikunu akkumpanjati minn traduzzjoni ċċertifikata fil-Pollakk.
7.         Xhieda:
l-isem, il-kunjom u l-indirizz ta’ kull xhud għandhom ikunu inklużi.
Ir-Repubblika
tal-Portugall:
I. Applikazzjoni
skont punt (b) tal-Artikolu 10 (1):
– Applikazzjoni
għall-infurzar ta’ deċiżjoni għandha tkun akkumpanjata, apparti d-dokumenti
msemmija fl-Artikolu 25, minn:
1. lista ddettaljata
tal-arretrati u, fil-każ tal-indiċjar ta’ talba infurzabbli, il-metodu
tal-kalkolu ta’ dan l-indiċjar; jekk ikun hemm l-obbligu li jitħallas l-imgħax
legali, indikazzjoni tar-rata tal-imgħax legali u d-data tal-bidu tal-obbligu;
2. identifikazzjoni
sħiħa tal-kont bankarju li fih l-ammonti għandhom jiġu ttrasferiti.
II. Applikazzjoni
skont il-punti (c) u (d) tal-Artikolu 10(1):
– Applikazzjoni
sabiex tkun stabbilita d-deċiżjoni li jingħata manteniment għat-tfal, skont
l-Artikolu 15, trid tkun akkumpanjata mid-dokumenti ta' prova li ġejjin:
1. l-ammont fix-xahar
ta’ manteniment li saret applikazzjoni għalih f'isem kull kreditur.
2. ir-raġunijiet
għall-applikazzjoni sabiex tiġi stabbilita deċiżjoni, li jridu jirrapportaw
il-fatti kollha li jappoġġjaw l-applikazzjoni kif ukoll jipprovdu informazzjoni
dwar:
a. ir-relazzjoni ta’
bejn il-kreditur u d-debitur: tifel/tifla (tifel/tifla minn żwieġ/tifel/tifla
rikonoxxuti formalment mid-debitur/il-paternità tat-tifel/tifla stabbilita minn
proċeduri tal-qorti), inkluża s-sottomissjoni ta’ ċertifikat li jixhed
parentela/l-adozzjoni;
b. is-sitwazzjoni
finanzjarja tar-rappreżentant legali tal-kreditur(i) (ġenitur jew kustodju),
li trid tinkludi dejta dwar:
– l-ispejjeż
għall-manteniment ta’ kull xahar: l-ikel, is-saħħa, il-ħwejjeġ,
l-akkomodazzjoni, l-edukazzjoni (fejn tkun saret talba għall-manteniment ta’
aktar minn persuna waħda intitolata, din id-dejta ta’ hawn fuq għandha tiġi
fornuta għal kull waħda minn dawn il-persuni);
– is-sorsi u l-ammont
ta’ introjtu ta’ kull xahar tal-ġenitur li jieħu ħsieb lill-kreditur;
– l-ispejjeż ta’ kull
xahar tal-ġenitur li jkun qed jieħu ħsieb kreditur taħt l-età, sabiex imantni lilu
nnifsu u oħrajn li għalihom huwa responsabbli;
3. l-applikazzjoni u
raġunijiet għall-applikazzjoni, iffirmata personalment mill-kreditur(i) jew,
fil-każ ta’ minuri, mir-rappreżentant legali tiegħu/tagħha/tagħhom;
III. Applikazzjoni
skont il-punti (e) u (f) tal-Artikolu 10(1):
– Applikazzjoni
għall-modifika ta’ deċiżjoni li tagħti manteniment trid tinkludi:
1. l-isem tal-qorti
li toħroġ is-sentenza, id-data tas-sentenza u l-identifikazzjoni tal-partijiet
fil-proċeduri;
2. indikazzjoni
tal-ammont ta’ manteniment mitlub fix-xahar, f’isem kull kreditur, minflok
il-manteniment li jkun ikkurdat qabel;
3. bħala raġunijiet,
indikazzjoni tal-bidla fiċ-ċirkostanzi li jiġġustifikaw it-talba għal bidla
fl-ammont tal-manteniment;
4. id-dokumenti ta’
prova, li għandhom jiġu elenkati u mehmuża mal-applikazzjoni – dawk oriġinali
jew kopji ċċertifikati;
5. fuq
l-applikazzjoni u r-raġunijiet għaliha, il-firma personali tal-kreditur(i) jew,
fil-każ ta’ minuri, ir-rappreżentant legali tagħhom;
IV. Applikazzjoni
skont il-punti (b) u (c) tal-Artikolu 10(2):
– applikazzjoni
għall-modifika ta’ deċiżjoni li tagħti manteniment (ippreżentata mid-debitur)
trid tinkludi:
1. l-isem tal-qorti
li toħroġ is-sentenza, id-data tas-sentenza u l-identifikazzjoni tal-partijiet
fil-proċeduri;
2. indikazzjoni
tal-ammont ta’ manteniment mitlub fix-xahar, f’isem kull kreditur, minflok
il-manteniment li jkun iingħata qabel;
3. fir-raġunijiet,
indikazzjoni tal-bidla fiċ-ċirkostanzi li tiġġustifika t-talba għal bidla
fl-ammont tal-manteniment;
4. id-dokumenti ta’
prova, li għandhom jiġu elenkati u mehmuża mal-applikazzjoni – dawk oriġinali
jew kopji ċċertifikati;
5. fuq
l-applikazzjoni u r-raġunijiet għaliha, il-firma personali tad-debitur(i).
_______________
Ir-Repubblika
tas-Slovakkja:
–          Informazzjoni
dwar in-nazzjonalità tal-partijiet kollha involuti.
Ir-Renju Unit
tal-Gran Brittanja u tal-Irlanda ta’ Fuq:
Applikazzjoni
skont l-Artikolu 10(1) b)
L-Ingilterra
u Wales
Id-dokument oriġinali
u/jew kopja ċċertifikata tad-deċiżjoni; Iċ-ċertifikat għall-infurzar;
Id-dikjarazzjoni tal-Arretrati; Dokument li jiddikjara li d-debitur deher
fis-smigħ oriġinali u jekk le, dokument li jiddikjara li d-debitur kien
innotifikat u ngħata avviż dwar dawn il-proċeduri jew li kien innotifikat
bid-deċiżjoni oriġinali u ngħata l-opportunità biex jiddefendi ruħu jew
jappella; Dikjarazzjoni dwar il-lok tad-debitur - residenzjali u tal-impjieg;
Dikjarazzjoni għall-identifikazzjoni tad-debitur; Ritratt tad-debitur, jekk
disponibbli; Dokument li jindika kemm l-applikant ibbenefika minn assistenza
legali b'xejn; Kopja ċċertifikata taċ-Ċertifikat tat-Twelid jew tal-Adozzjoni
tat-tifel/tifla/tfal jekk applikabbli; Ċertifikat mill-iskola/kulleġġ jekk
applikabbli; Kopja ċċertifikata taċ-Ċertifikat taż-Żwieġ jekk applikabbli. Kopja
ċċertifikata tal-ordni jew strument ieħor bħala prova tax-xoljiment taż-żwieġ
jew ta’ relazzjoni oħra, jekk applikabbli.
L-Iskozja
Id-dokument oriġinali
u/jew kopja ċċertifikata tad-deċiżjoni; Iċ-ċertifikat għall-infurzar;
Id-dikjarazzjoni tal-Arretrati; Dokument li jiddikjara li d-debitur deher
fis-smigħ oriġinali u jekk le, dokument li jiddikjara li d-debitur kien
innotifikat dwar dawn il-proċeduri jew li kien innotifikat bid-deċiżjoni
oriġinali u ngħata l-opportunità biex jappella; Dikjarazzjoni dwar lok
id-debitur; Dikjarazzjoni għall-identifikazzjoni tad-debitur; Ritratt
tad-debitur, jekk disponibbli; Kopja ċċertifikata taċ-Ċertifikat tat-Twelid jew
tal-Adozzjoni tat-tifel/tifla/tfal jekk applikabbli; Ċertifikat
mill-iskola/kulleġġ jekk applikabbli.
L-Irlanda ta’ Fuq
Id-dokument oriġinali
u/jew kopja ċċertifikata tad-deċiżjoni; Iċ-ċertifikat għall-infurzar;
Id-dikjarazzjoni tal-Arretrati; Dokument li jiddikjara li d-debitur deher
fis-smigħ oriġinali u jekk le, dokument li jiddikjara li d-debitur kien innotifikat
dwar dawn il-proċeduri jew li kien innotifikat bid-deċiżjoni oriġinali u ngħata
l-opportunità biex jappella; Dikjarazzjoni dwar il-lok tad-debitur -
residenzjali u tal-impjieg; Dikjarazzjoni għall-identifikazzjoni tad-debitur;
Ritratt tad-debitur, jekk disponibbli; Dokument li jindika kemm l-applikant
ibbenefika minn assistenza legali b'xejn; Kopja ċċertifikata taċ-Ċertifikat
tat-Twelid jew tal-Adozzjoni tat-tifel/tifla/tfal jekk applikabbli; Ċertifikat
mill-iskola/kulleġġ jekk applikabbli; Kopja ċċertifikata taċ-Ċertifikat
taż-Żwieġ jekk applikabbli.
Applikazzjoni
skont l-Artikolu 10(1) c)
L-Ingilterra
u Wales
Dokumenti dwar
is-sitwazzjoni finanzjarja – id-dħul/n-nefqa/l-assi; Dikjarazzjoni dwar il-lok
tal-konvenut - residenzjali u tal-impjieg; Dikjarazzjoni għall-identifikazzjoni
tal-konvenut; Ritratt tal-konvenut, jekk disponibbli; Kopja ċċertifikata
taċ-Ċertifikat tat-Twelid jew tal-Adozzjoni tat-tifel/tifla/tfal jekk
applikabbli; Ċertifikat mill-iskola/kulleġġ jekk applikabbli; Kopja ċċertifikata
taċ-Ċertifikat taż-Żwieġ jekk applikabbli; Kopja ċċertifikata tal-ordni jew
strument ieħor bħala prova tax-xoljiment taż-żwieġ jew ta’ relazzjoni oħra,
jekk applikabbli. Kopja ta’ kwalunkwe ordni tal-qorti rilevanti; Applikazzjoni
għal għajnuna legali; Id-dokument li jipprova parentela jekk applikabbli;
Kwalunkwe dokument ieħor speċifikat skont l-Artikoli 16(3), 25(1)a), b) u
d) u (3) b) u 30(3) jekk rilevanti.
L-Iskozja
Dokumenti dwar
is-sitwazzjoni finanzjarja – id-dħul/n-nefqa/l-assi; Dikjarazzjoni dwar lok il-konvenut;
Dikjarazzjoni għall-identifikazzjoni tal-konvenut; Ritratt tal-konvenut, jekk
disponibbli; Kopja ċċertifikata taċ-Ċertifikat tat-Twelid jew tal-Adozzjoni
tat-tifel/tifla/tfal jekk applikabbli; Ċertifikat mill-iskola/kulleġġ jekk
applikabbli; Kopja ċċertifikata taċ-Ċertifikat taż-Żwieġ jekk applikabbli;
Applikazzjoni għal għajnuna legali; Id-dokument li jipprova parentela jekk
applikabbli.
L-Irlanda ta’ Fuq
Dokumenti
dwar is-sitwazzjoni finanzjarja – id-dħul/n-nefqa/l-assi; Dikjarazzjoni dwar
il-lok tal-konvenut - residenzjali u tal-impjieg; Dikjarazzjoni għall-identifikazzjoni
tal-konvenut; Ritratt tal-konvenut, jekk disponibbli; Kopja ċċertifikata
taċ-Ċertifikat tat-Twelid jew tal-Adozzjoni tat-tifel/tifla/tfal jekk
applikabbli; Ċertifikat mill-iskola/kulleġġ jekk applikabbli; Kopja
ċċertifikata taċ-Ċertifikat taż-Żwieġ jekk applikabbli; Kopja ċċertifikata
tas-Sentenza Proviżorja (Decree Nisi) (ċertifikat interim tad-divorzju) jekk
applikabbli; Kopja ta’ kwalunkwe ordni tal-qorti rilevanti; Applikazzjoni għal
għajnuna legali; Id-dokument li jipprova parentela jekk applikabbli; Kwalunkwe
dokument ieħor speċifikat skont l-Artikoli 16(3), 25(1)a), b) u d) u (3)
b) u 30(3) jekk rilevanti.
Applikazzjoni
skont l-Artikolu 10(1)d)
L-Ingilterra u Wales
Kopja ċċertifikata
tad-deċiżjoni rilevanti għal Artikolu 20 jew l-Artikolu 22 b)
jew e) flimkien mad-dokumenti rilevanti fit-tfassil ta’ din
id-deċiżjoni; Dokument li jindika kemm l-applikant ibbenefika minn għajnuna
legali b'xejn; Dokumenti dwar is-sitwazzjoni finanzjarja –
l-introjtu/l-ispejjeż/l-assi; Dikjarazzjoni dwar il-lok - residenzjali u
tal-impjieg tal-konvenut; Dikjarazzjoni għall-identifikazzjoni tal-konvenut;
Ritratt tal-konvenut, jekk disponibbli; Kopja ċċertifikata taċ-Ċertifikat tat-Twelid
jew tal-Adozzjoni tat-tifel/tifla/tfal jekk applikabbli; Ċertifikat
mill-iskola/kulleġġ jekk applikabbli; Kopja ċċertifikata taċ-Ċertifikat
taż-Żwieġ jekk applikabbli; Kopja ċċertifikata tal-ordni jew strument ieħor
bħala prova tax-xoljiment taż-żwieġ jew ta’ relazzjoni oħra, jekk applikabbli.
Kopja ta’ kwalunkwe ordni tal-qorti rilevanti; Id-dokument li jipprova
parentela jekk applikabbli; Kwalunkwe dokument ieħor speċifikat skont
l-Artikoli 16(3), 25(1)a), b) u d) u (3) b) u 30(3) jekk rilevanti.
L-Iskozja
Bħal
fl-Artikolu 10(1) c) ta’ hawn fuq.
L-Irlanda ta’ Fuq
Kopja ċċertifikata
tad-deċiżjoni rilevanti għal Artikolu 20 jew 22b) jew e) flimkien
mad-dokumenti rilevanti fit-tfassil ta’ dik id-deċiżjoni; Dokument li jindika
kemm l-applikant ibbenefika minn għajnuna legali b'xejn; Dokumenti dwar
is-sitwazzjoni finanzjarja – l-introjtu/l-ispejjeż/l-assi; Dikjarazzjoni dwar
il-lok - residenzjali u tal-impjieg tal-konvenut; Dikjarazzjoni għall-identifikazzjoni
tal-konvenut; Ritratt tal-konvenut, jekk disponibbli; Kopja ċċertifikata
taċ-Ċertifikat tat-Twelid jew tal-Adozzjoni tat-tifel/tifla/tfal jekk
applikabbli; Ċertifikat mill-iskola/kulleġġ jekk applikabbli; Kopja
ċċertifikata taċ-Ċertifikat taż-Żwieġ jekk applikabbli; Kopja ċċertifikata
tas-Sentenza Proviżorja (Decree Nisi) (ċertifikat interim tad-divorzju) jekk
applikabbli; Kopja ta’ kwalunkwe ordni tal-qorti rilevanti; Id-dokument li
jipprova parentela jekk applikabbli; Kwalunkwe dokument ieħor speċifikat skont
l-Artikoli 16(3), 25(1)a), b) u d) u (3) b) u 30(3) jekk rilevanti.
Applikazzjoni
skont l-Artikolu 10(1) e)
L-Ingilterra
u Wales
Kopja tad-deċiżjoni
li għandha tiġi mmodifikata; Dokumenti dwar is-sitwazzjoni finanzjarja
tal-applikant/tal-konvenut – l-introjtu/l-ispejjeż/l-assi; Applikazzjoni għal
għajnuna legali; Kopja ċċertifikata taċ-Ċertifikat tat-Twelid jew tal-Adozzjoni
tat-tifel/tifla/tfal jekk applikabbli; Ċertifikat mill-iskola/kulleġġ jekk
applikabbli; Dokumenti dwar bidla fis-sitwazzjoni tat-tifel/tifla/tfal;
Dokumenti dwar l-istat ċivili tal-applikant/tal-konvenut, jekk applikabbli;
Kopja ta’ kwalunkwe ordni tal-qorti rilevanti; Kwalunkwe dokument ieħor
speċifikat skont l-Artikoli 16(3), 25(1)a), b) u d) u (3) b) u 30(3) jekk
rilevanti. Dikjarazzjoni bil-miktub li ż-żewġ partijiet dehru fil-proċeduri, u
jekk ikun deher l-applikant biss, id-dokument oriġinali jew il-kopja
ċċertifikata li jkunu prova li l-parti l-oħra kienet avżata bil-proċedimenti.
L-Iskozja
Kopja tad-deċiżjoni
li għandha tiġi mmodifikata; Dokumenti dwar is-sitwazzjoni finanzjarja
tal-applikant/tal-konvenut – l-introjtu/l-ispejjeż/l-assi; Applikazzjoni għal
għajnuna legali; Ċertifikat mill-iskola/kulleġġ jekk applikabbli; Dokumenti
dwar bidla fis-sitwazzjoni tat-tifel/tifla/tfal.
L-Irlanda ta’ Fuq
Kopja tad-deċiżjoni
li għandha tiġi mmodifikata; Dokumenti dwar is-sitwazzjoni finanzjarja
tal-applikant/tal-konvenut – l-introjtu/l-ispejjeż/l-assi; Applikazzjoni għal
għajnuna legali; Kopja ċċertifikata taċ-Ċertifikat tat-Twelid jew tal-Adozzjoni
tat-tifel/tifla/tfal jekk applikabbli; Ċertifikat mill-iskola/kulleġġ jekk
applikabbli; Dokumenti dwar il-bidla fis-sitwazzjoni tat-tifel/tifla/tfal;
Dokumenti dwar l-istat ċivili tal-applikant/tal-konvenut, jekk applikabbli;
Kopja ta’ kwalunkwe ordni tal-qorti rilevanti; Kwalunkwe dokument ieħor
speċifikat skont l-Artikoli 16(3), 25(1)a), b) u d) u (3) b) u 30(3) jekk
rilevanti.
Applikazzjoni
skont l-Artikolu 10(1) f)
L-Ingilterra
u Wales
Id-dokument oriġinali
u/jew il-kopja ċċertifikata tad-deċiżjoni li għandha tiġi mmodifikata; Dokument
li jiddikjara li d-debitur deher fis-smigħ oriġinali u jekk le, dokument li
jiddikjara li d-debitur kien innotifikat dwar dawn il-proċeduri jew li kien
innotifikat bid-deċiżjoni oriġinali u ngħata l-opportunità biex jappella;
Dokument li jindika kemm l-applikant ibbenefika minn għajnuna legali b'xejn;
Dokumenti dwar is-sitwazzjoni finanzjarja tal-applikant/tal-konvenut –
l-introjtu/l-ispejjeż/l-assi; Iċ-ċertifikat għall-infurzabbiltà; Kopja
ċċertifikata taċ-Ċertifikat tat-Twelid jew tal-Adozzjoni tat-tifel/tifla/tfal
jekk applikabbli; Ċertifikat mill-iskola/kulleġġ jekk applikabbli; Dokumenti
dwar bidla fis-sitwazzjoni tat-tifel/tifla/tfal; Kopja ċċertifikata
taċ-Ċertifikat taż-Żwieġ jekk applikabbli; Kopja ċċertifikata tal-ordni jew
strument ieħor bħala prova tax-xoljiment taż-żwieġ jew ta’ relazzjoni oħra,
jekk applikabbli; Dokumenti dwar l-istat ċivili tal-applikant/tal-konvenut,
jekk applikabbli; Kopja ta’ kwalunkwe ordni tal-qorti rilevanti; Dikjarazzjoni
dwar il-lok tad-debitur - residenzjali u tal-impjieg; Dikjarazzjoni għall-identifikazzjoni
tad-debitur; Ritratt tad-debitur, jekk disponibbli; Kwalunkwe dokument ieħor
speċifikat skont l-Artikoli 16(3), 25(1)a), b) u d) u (3) b) u 30(3) jekk
rilevanti. Dikjarazzjoni bil-miktub li ż-żewġ partijiet dehru fil-proċeduri, u
jekk ikun deher l-applikant biss, id-dokument oriġinali jew il-kopja
ċċertifikata jkunu l-prova li ngħata l-avviż tal-proċeduri lill-parti l-oħra.
L-Iskozja
Id-dokument oriġinali
u/jew il-kopja ċċertifikata tad-deċiżjoni li għandha tiġi mmodifikata; Dokument
li juri li d-debitur ġie nnotifikat b’dawk il-proċedimenti, jew li kien
innotifikat bid-deċiżjoni oriġinali u li ngħata opportunità biex jappella;
Dokument li jindika kemm l-applikant ibbenefika minn għajnuna legali b'xejn;
Dokumenti dwar is-sitwazzjoni finanzjarja tal-applikant/tal-konvenut –
l-introjtu/l-ispejjeżl-assi; Iċ-ċertifikat għall-infurzar; Ċertifikat
mill-iskola/kulleġġ jekk applikabbli; Dokumenti dwar il-bidla fis-sitwazzjoni
tat-tifel/tifla/tfal; Dokumenti dwar l-istat ċivili tal-applikant/tal-konvenut,
jekk applikabbli; Dikjarazzjoni dwar lok id-debitur; Dikjarazzjoni għall-identifikazzjoni
tad-debitur; Ritratt tad-debitur, jekk disponibbli.
L-Irlanda ta’ Fuq
Id-dokument oriġinali
u/jew il-kopja ċċertifikata tad-deċiżjoni li għandha tiġi mmodifikata; Dokument
li jiddikjara li d-debitur deher fis-smigħ oriġinali u jekk le, dokument li
jiddikjara li d-debitur kien innotifikat dwar dawk il-proċedimenti, jew li kien
innotifikat bid-deċiżjoni oriġinali u ngħata l-opportunità biex jappella;
Dokument li jindika kemm l-applikant ibbenefika minn għajnuna legali b'xejn;
Dokumenti dwar is-sitwazzjoni finanzjarja tal-applikant/tal-konvenut –
l-introjtu/l-ispejjeż/l-assi; Iċ-ċertifikat għall-infurzabiltà; Kopja
ċċertifikata taċ-Ċertifikat tat-Twelid jew tal-Adozzjoni tat-tifel/tifla/tfal
jekk applikabbli; Ċertifikat mill-iskola/kulleġġ jekk applikabbli; Dokumenti
dwar il-bidla fis-sitwazzjoni tat-tifel/tifla/tfal; Kopja ċċertifikata
taċ-Ċertifikat taż-Żwieġ jekk applikabbli; Kopja ċċertifikata tas-Sentenza
Proviżorja (Decree Nisi) (ċertifikat interim tad-divorzju) jekk applikabbli;
Dokumenti dwar l-istat ċivili tal-applikant/tal-konvenut, jekk applikabbli;
Kopja ta’ kwalunkwe ordni tal-qorti rilevanti; Dikjarazzjoni dwar il-lok
tad-debitur - residenzjali u tal-impjieg; Dikjarazzjoni għall-identifikazzjoni
tad-debitur; Ritratt tad-debitur, jekk disponibbli; Kwalunkwe dokument ieħor
speċifikat skont l-Artikoli 16(3), 25(1)a), b) u d) u (3) b) u 30(3) jekk
rilevanti.
Applikazzjoni
skont l-Artikolu 10(2) b)
L-Ingilterra
u Wales
Kopja tad-deċiżjoni
li għandha tiġi mmodifikata; Dokumenti dwar is-sitwazzjoni finanzjarja
tal-applikant/tal-konvenut – l-introjtu/l-ispejjeż/l-assi; Applikazzjoni għal
għajnuna legali; Ċertifikat mill-iskola/kulleġġ jekk applikabbli; Dokumenti
dwar il-bidla fis-sitwazzjoni tat-tifel/tifla/tfal; Dokumenti dwar l-istat
ċivili tal-applikant/tal-konvenut, jekk applikabbli; Kopja ta’ kwalunkwe ordni
tal-qorti rilevanti; Kwalunkwe dokument ieħor speċifikat skont l-Artikoli 16(3),
25(1)a), b) u d) u (3) b) u 30(3) jekk rilevanti.
L-Iskozja
Kopja tad-deċiżjoni
li għandha tiġi mmodifikata; Dokumenti dwar is-sitwazzjoni finanzjarja
tal-applikant/tal-konvenut – l-introjtu/l-ispejjeż/l-assi; Applikazzjoni għal
għajnuna legali; Ċertifikat mill-iskola/kulleġġ jekk applikabbli; Dokumenti
dwar il-bidla fis-sitwazzjoni tat-tifel/tifla/tfal.
L-Irlanda ta’ Fuq
Kopja tad-deċiżjoni
li għandha tiġi mmodifikata; Dokumenti dwar is-sitwazzjoni finanzjarja
tal-applikant/tal-konvenut – l-introjtu/l-ispejjeż/l-assi; Applikazzjoni għal
għajnuna legali; Ċertifikat mill-iskola/kulleġġ jekk applikabbli; Dokumenti
dwar bidla fis-sitwazzjoni tat-tifel/tifla/tfal; Dokumenti dwar l-istat ċivili
tal-applikant/tal-konvenut, jekk applikabbli; Kopja ta’ kwalunkwe ordni
tal-qorti rilevanti; Kwalunkwe dokument ieħor speċifikat skont
l-Artikoli 16(3), 25(1)a), b) u d) u (3) b) u 30(3) jekk rilevanti.
Applikazzjoni
skont l-Artikolu 10(2) c)
L-Ingilterra
u Wales
Id-dokument oriġinali
u/jew il-kopja ċċertifikata tad-deċiżjoni li għandha tiġi mmodifikata;
Iċ-ċertifikat għall-infurzar; Dokument li jindika kemm l-applikant ibbenefika
minn għajnuna legali b'xejn; Dokumenti dwar is-sitwazzjoni finanzjarja
tal-applikant/tal-konvenut – l-introjtu/l-ispejjeżl-assi; Kopja ċċertifikata
taċ-Ċertifikat tat-Twelid jew tal-Adozzjoni tat-tifel/tifla/tfal jekk
applikabbli; Ċertifikat mill-iskola/kulleġġ jekk applikabbli; Dokumenti dwar
il-bidla fis-sitwazzjoni tat-tifel/tifla/tfal; Kopja ċċertifikata
taċ-Ċertifikat taż-Żwieġ jekk applikabbli; Kopja ċċertifikata tal-ordni jew
strument ieħor bħala prova tax-xoljiment taż-żwieġ jew ta’ relazzjoni oħra,
jekk applikabbli; Dokumenti dwar l-istat ċivili tal-applikant/tal-konvenut,
jekk applikabbli; Kopja ta’ kwalunkwe ordni tal-qorti rilevanti; Dikjarazzjoni
dwar il-lok tal-kreditur - residenzjali u tal-impjieg; Dikjarazzjoni għall-identifikazzjoni
tal-kreditur; Ritratt tal-kreditur, jekk disponibbli; Kwalunkwe dokument ieħor
speċifikat skont l-Artikoli 16(3), 25(1)a), b) u d) u (3) b) u 30(3) jekk
rilevanti.
L-Iskozja
Id-dokument oriġinali
u/jew il-kopja ċċertifikata tad-deċiżjoni li għandha tiġi mmodifikata; Dokument
li jindika kemm l-applikant ibbenefika minn għajnuna legali b'xejn; Dokumenti
dwar is-sitwazzjoni finanzjarja tal-applikant/tal-konvenut –
l-introjtu/l-ispejjeżl-assi; Ċertifikat mill-iskola/kulleġġ jekk applikabbli;
Dokumenti dwar il-bidla fis-sitwazzjoni finanzjarja tal-applikant;
Dikjarazzjoni dwar fejn jinsab il-kreditur; Dikjarazzjoni għall-identifikazzjoni
tal-kreditur; Ritratt tal-kreditur, jekk disponibbli.
L-Irlanda ta’ Fuq
Id-dokument oriġinali
u/jew il-kopja ċċertifikata tad-deċiżjoni li għandha tiġi mmodifikata;
Iċ-ċertifikat għall-infurzabbiltà; Dokument li jindika kemm l-applikant
ibbenefika minn għajnuna legali b'xejn; Dokumenti dwar is-sitwazzjoni
finanzjarja tal-applikant/tal-konvenut – l-introjtu/l-ispejjeżl-assi; Kopja
ċċertifikata taċ-Ċertifikat tat-Twelid jew tal-Adozzjoni tat-tifel/tifla/tfal
jekk applikabbli; Ċertifikat mill-iskola/kulleġġ jekk applikabbli; Dokumenti
dwar il-bidla fis-sitwazzjoni tat-tifel/tifla/tfal; Kopja ċċertifikata
taċ-Ċertifikat taż-Żwieġ jekk applikabbli; Kopja ċċertifikata tas-Sentenza
Proviżorja (Decree Nisi) (ċertifikat interim tad-divorzju) jekk applikabbli;
Dokumenti dwar l-istat ċivili tal-applikant/tal-konvenut, jekk applikabbli;
Kopja ta’ kwalunkwe ordni tal-qorti rilevanti; Dikjarazzjoni dwar il-lok
tal-kreditur - residenzjali u tal-impjieg; Dikjarazzjoni għall-identifikazzjoni
tal-kreditur; Ritratt tal-kreditur, jekk disponibbli; Kwalunkwe dokument ieħor
speċifikat skont l-Artikoli 16(3), 25(1)a), b) u d) u (3) b) u 30(3) jekk
rilevanti.
Ġenerali
Għall-applikazzjonijiet
skont l-Artikolu 10, inklużi l-Artikoli 10(1) a) u 10(2) a),
l-Awtorità Ċentrali tal-Ingilterra u Wales tixtieq tirċievi tliet kopji ta’
kull dokument, akkumpanjati mit-traduzzjonijiet għall-Ingliż (jekk ikun
meħtieġ).
Għall-applikazzjonijiet
skont l-Artikolu 10, inklużi l-Artikoli 10(1) a) u 10(2) a),
l-Awtorità Ċentrali tal-Irlanda ta’ Fuq tixtieq tirċievi tliet kopji ta’ kull
dokument, akkumpanjati mit-traduzzjonijiet għall-Ingliż.
2.         Id-dikjarazzjoni
msemmija fl-Artikolu 44(1) tal-Konvenzjoni
L-Unjoni Ewropea
tiddikjara li l-Istati Membri elenkati hawn taħt jaċċettaw l-applikazzjonijiet
u d-dokumenti relatati li huma tradotti fil-lingwi speċifikati għal kull wieħed
minnhom, flimkien mal-lingwa uffiċjali tagħhom:
Ir-Repubblika Ċeka:
bis-Slovakk
Ir-Repubblika
tal-Estonja: bl-Ingliż
Ir-Repubblika
tal-Litwanja: bl-Ingliż
Ir-Repubblika ta’
Ċipru: bl-Ingliż
Ir-Repubblika
Slovakka: biċ-Ċek
3.         Id-dikjarazzjoni
msemmija fl-Artikolu 44(2) tal-Konvenzjoni
L-Unjoni Ewropea
tiddikjara li fir-Renju tal-Belġju d-dokumenti għandhom jitfasslu bil-Franċiż,
l-Olandiż jew il-Ġermaniż, jew jiġu tradotti fihom, skont il-parti tat-territorju
Belġjan li fiha jkunu se jiġu ppreżentati d-dokumenti.
Informazzjoni dwar liema lingwa għandha
tintuża fi kwalunkwe parti tat-territorju Belġjan tinsab fil-Manwal
tal-aġenziji li jirċievu skont ir-Regolament (KE) Nru 1393/2007
tal-Parlament Ewropew u tal-Kunsill tat-13 ta’ Novembru 2007
dwar is-servizz fl-Istati Membri ta’ dokumenti ġudizzjarji u extra-ġudizzjarji
fi kwistjonijiet ċivili jew kummerċjali (servizz ta’ dokumenti). Dan il-Manwal
jinsab fuq il-websajt http://ec.europa.eu/justice_home/judicialatlascivil/html/index_mt.htm
Ikklikkja fuq:
“In-Notifika ta’
Dokumenti
(Regolament 1393/2007)”/“Id-dokumenti”/“Il-Manwal”/“Il-Belġju”/“Geographical
areas of competence” (pp. 42 et seq.).
jew mur direttament
fl-indirizz li ġej:
http://ec.europa.eu/justice_home/judicialatlascivil/html/pdf/manual_sd_bel.pdf
u kklikkja fuq “Geographical
areas of competence” (pp. 42 et seq.).
______________________
[1]


Avviż Legali Importanti

|

52008PC0218

Proposta għal deċiżjoni tal-Kunsill li tawtorizza t-tqegħid fis-suq ta’prodotti li jkun fihom, ikunu jikkonsistu minn, jew li jkunu prodotti minn sojja modifikata ġenetikament A2704-12 (ACS-GHØØ5-3) skond ir-Regolament (KE) Nru 1829/2003 tal-Parlament Ewropew u tal-Kunsill  /* KUMM/2008/0218 finali */

	[pic] | KUMMISSJONI TAL-KOMUNITAJIET EWROPEJ |Brussel 28.4.2008KUMM(2008)218 finaliProposta għalDEĊIŻJONI TAL-KUNSILLli tawtorizza t-tqegħid fis-suq ta’prodotti li jkun fihom, ikunu jikkonsistu minn, jew li jkunu prodotti minn sojja modifikata ġenetikament A2704-12 (ACS-GHØØ5-3) skond ir-Regolament (KE) Nru 1829/2003 tal-Parlament Ewropew u tal-Kunsill(preżentata mill-Kummissjoni)MEMORANDUM TA’ SPJEGAZZJONIIl-proposta mehmuża għal Deċiżjoni tal-Kunsill tikkonċerna l-ikel u l-għalf li jkun fihom, ikunu jikkonsisti minn, jew li jkunu prodotti mis-sojja modifikata ġenetikament A2704-12, li dwarhom tressqet talba għat-tqegħid tagħhom fis-suq minn Bayer CropScience AG lill-awtorità kompetenti ta’ l-Olanda fl-1 ta’ Lulju 2005, skond ir-Regolament (KE) Nru 1829/2003 dwar ikel u għalf modifikati ġenetikament.Il-proposta mehmuża tikkonċerna wkoll it-tqegħid fis-suq ta’ prodotti oħrajn li fihom jew jkkonsistu mis-sojja A2704-12 għall-istess użi bħal kwalunkwe sojja oħra bl-eċċezzjoni tal-kultivazzjoni.Fl-10ºta'ºAwwissuº2007, l-Awtorità Ewropea dwar is-Sikurezza Alimentari tat opinjonijiet favorevoli skond l-Artikoliº6ºuº18 tar-Regolament (KE) Nruº1829/2003 u kkonkludiet li ma kienx probabbli li t-tqegħid fis-suq tal-prodotti li fihom, jikkonsistu minn, jew prodotti mis-sojja A2704-12 kif deskritti fl-applikazzjoni se jkollhom effetti ħżiena fuq is-saħħa umana jew ta’ l-annimali jew l-ambjent.F’dan l-isfond, abbozz ta’ Deċiżjoni tal-Kummissjoni li tawtorizza t-tqegħid fis-suq tal-Komunità ta’ prodotti li jkun fihom, ikunu jikkonsistu minn, jew ikunu prodotti minn sojja A2704-12 modifikata ġenetikament ingħata għall-vot lill-Kumitat Permanenti għall-Katina Alimentari u s-Saħħa ta' l-Annimali, fit-12 ta'ºFrarº2008. Il-Kumitat ma ta l-ebda opinjoni: tlettax-il Stat Membru (156 vot) ivvutaw favur, tmien Stati Membri (102 voti) ivvutaw kontra u ħames Stati Membri (84 vot) astjenew u Stat membru wieħed (3 voti) ma ġiex rappreżentat.Għaldaqstant, skond l-Artikolu 35(2) tar-Regolament (KE) Nru 1829/2003 u bi qbil ma’ l-Artikolu 5 tad-Deċiżjoni tal-Kunsill 1999/468/KE emendata mid-Deċiżjoni tal-Kunsill 2006/512/KE, il-Kummissjoni hi meħtieġa tressaq proposta lill-Kunsill relatata mal-miżuri li għandhom jittieħdu, u l-Kunsill għandu tliet xhur biex jaġixxi permezz ta’ maġġoranza kwalifikata, u jinforma lill-Parlament.Proposta għalDEĊIŻJONI TAL-KUNSILLli tawtorizza t-tqegħid fis-suq ta’prodotti li jkun fihom, ikunu jikkonsistu minn, jew li jkunu prodotti minn sojja modifikata ġenetikament A2704-12 (ACS-GHØØ5-3) skond ir-Regolament (KE) Nru 1829/2003 tal-Parlament Ewropew u tal-Kunsill(Il-verżjoni bil-Ġermaniż biss hija awtentika) (Test b'rilevanza għaż-ŻEE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament (KE) Nruº1829/2003 tal-Parlament Ewropew u tal-Kunsill tat-22ºta’Settembruº2003 dwar ikel u għalf modifikat ġenetikament[1], u b’mod partikolari l-Artikoliº7(3)ºuº19(3)ºtiegħu,Wara li kkunsidra l-proposta mill-Kummissjoni,Billi:1.  Fl-1 ta' Lulju 2005, Bayer CropScience AG bagħtet applikazzjoni lill-awtorità kompetenti ta' l-Olanda, skond l-Artikoli 5 uº17 tar-Regolament (KE) Nru 1829/2003, biex jitqiegħdu fis-suq ikel, ingredjenti ta' l-ikel u għalf li fihom, jikkonsistu minn, jew prodotti minn sojja A2704-12 ('l-applikazzjoni').2.  L-applikazzjoni tkopri wkoll it-tqegħid fis-suq ta' prodotti oħrajn li fihom jew jikkonsistu mis-sojja A2704-12 għall-istess użi bħal kwalunkwe sojja oħra bl-eċċezzjoni tal-koltivazzjoni. Għalhekk, skond id-dispożizzjoni ta’ l-Artikoli 5(5) u 17(5) tar-Regolament (KE) Nru 1829/2003, din tinkludi d- data u t-tagħrif meħtieġa mill-Annessi III u IV tad-Direttiva 2001/18/KE tal-Parlament Ewropew u tal-Kunsill tat-12 ta’ Marzu 2001 dwar ir-rilaxx intenzjonat fl-ambjent ta’ organiżmi modifikati ġenetikament u li tirrevoka d-Direttiva tal-Kunsill 90/220/KEE[2] u tagħrif u konklużjonijiet dwar il-valutazzjoni tar-riskju mwettqa skond il-prinċipji stipulati fl-Anness II tad-Direttiva 2001/18/KE.3.  Fl-10ºta’ºAwwissuº2007, l-Awtorità Ewropea għas-Sikurezza Alimentari (‘EFSA’) tat opinjoni favorevoli skond l-Artikoliº6 uº18 tar-Regolament (KE) Nruº1829/2003 u kkonkludiet li mhux probabbli li t-tqegħid fis-suq tal-prodotti li fihom, jikkonsistu minn, jew prodotti minn sojja A2704-12 kif deskritt fl-applikazzjoni ('il-prodotti') iħalli effetti negattivi fuq is-saħħa tal-bniedem jew ta’ l-annimali jew fuq l-ambjent fil-kuntest ta' l-użi li huma maħsuba għalihom[3]. Fl-opinjoni tagħha, l-EFSA kkunsidrat il-mistoqsijiet u t-tħassibiet speċifiċi kollha li tqajmu mill-Istati Membri fil-kuntest tal-konsultazzjoni ta’ l-awtoritajiet nazzjonali kompetenti kif inhu previst mill-Artikoliº6(4) uº18(4) ta’ dak ir-Regolament.4.  B'mod partikolari, l-EFSA kkonkludiet li wara li kkunsidrat id- data kollha disponibbli fl-applikazzjoni dwar il-karatterizzazzjoni molekulari, l-analiżi ta' kompożizzjoni u l-osservanza agronomika, is-sojja A2704-12 hi ekwivalenti għal kontroparti mhux ġenetikament modifikata u, bħala konsegwenza, li m'hemmx bżonn aktar studji dwar is-sikurezza ta' l-annimali bl-ikel/l-għalf kollu.(eż. studju ta' tossiċità fil-firien għal 90 ġurnata)5.  Fl-opinjoni tagħha, l-EFSA kkonkludiet ukoll li l-pjan ta' superviżjoni ambjentali, li jikkonsisti fi pjan ta' sorveljanza ġenerali, imressaq mill-applikant huwa b'konformità ma' l-użu maħsub għall-prodotti.6.  Wara li tqiesu dawn il-kunsiderazzjonijiet, l-awtorizzazzjoni għandha tingħata għall-prodotti.7.  Għandu jiġi assenjat identifikatur uniku għal kull OMĠ kif stipulat fir-Regolament tal-Kummissjoni (KE) Nru 65/2004 ta' l-14 ta' Jannar 2004 li jistabbilixxi sistema għall-iżvilupp u l-assenjazzjoni ta' identifikaturi uniċi għall-organiżmi modifikati ġenetikament[4].8.  Fuq il-bażi ta’ l-opinjoni mogħtija mill-EFSA, l-ebda rekwiżiti tat-tikkettjar speċifiċi għajr dawk stipulati fl-Artikoluº13(1) uº25(2) tar-Regolament (KE) Nruº1829/2003 ma jidhru meħtieġa għall-ikel, l-ingredjenti ta’ l-ikel u l-għalf li fihom, li jikkonsistu minn, jew prodotti mis-sojja A2704-12. Madankollu, sabiex ikun żgurat l-użu tal-prodotti fil-limiti ta' l-awtorizzazzjoni stipulata b'din id-Deċiżjoni, it-tqegħid tat-tikketti ta' għalf li fih jew jikkonsisti minn OMĠ u prodotti għajr ikel u għalf li fih jew jikkonsisti mill-OMĠ li għalih intalbet awtorizzazzjoni għandu jkun ikkomplementat b'indikazzjoni ċara li l-prodotti meqjusa ma għandhomx jintużaw għall-kultivazzjoni.9.  L-istess, l-opinjoni ta’ l-EFSA ma kinitx se tiġġustifika l-impożizzjoni ta’ kundizzjonijiet jew restrizzjonijiet speċifiċi għat-tqegħid fis-suq u/jew kundizzjonijiet jew restrizzjonijiet speċifiċi għall-użu u l-ġarr, inklużi r-rekwiżiti ta’ superviżjoni ta’ wara t-tqegħid fis-suq, u l-ebda kundizzjonijiet speċifiċi għall-protezzjoni (jew ħarsien) ta’ ekosistemi/ambjent u/jew żoni ġeografiċi partikolari, kif stipulat fil-punt (e) ta’ l-Artikoliº6(5)ºuº18(5)ºtar-Regolament (KE) Nruº1829/2003.10.  L-informazzjoni rilevanti kollha dwar l-awtorizzazzjoni tal-prodotti għandha tiddaħħal fir-reġistru Komunitarju ta’ l-ikel u l-għalf modifikat ġenetikament, kif stipulat fir-Regolament (KE) Nruº1829/2003.11.  L-Artikolu 4(6) tar-Regolament (KE) Nru 1830/2003 tal-Parlament Ewropew u tal-Kunsill tat-22 ta’ Settembru 2003 dwar it-traċċabilità u t-tqegħid tat-tikketti ta’ organiżmi modifikati ġenetikament u t-traċċabilità ta’ prodotti ta’ l-ikel u ta’ l-għalf manifatturati minn organiżmi modifikati ġenetikament u li jemenda d-direttiva 2001/18/KE[5], jistipula rekwiżiti ta’ tqegħid ta’ tikketti għall-prodotti li huma magħmula minn jew fihom GMOs.12.  Din id-deċiżjoni għandha tiġi mgħarrfa permezz tal-Clearing House dwar il-Bijosikurezza għall-Partijiet fil-Protokoll ta’ Cartagena dwar il-Bijosikurezza mal-Konvenzjoni dwar id-Diversità Bijoloġika, skond l-Artikoliº9(1)ºuº15(2)(c), tar-Regolament (KE) Nruº1946/2003 tal-Parlament Ewropew u tal-kunsill tal-15ºta’ºLuljuº2003 dwar il-movimenti transkonfinanti ta’ organiżmi modifikati ġenetikament[6].13.  Il-Kumitat Permanenti dwar il-Katina Alimentari u s-Saħħa ta' l-Annimali ma tax opinjoni fi ħdan il-limitu ta’ żmien stipulat mill-President tiegħu u l-miżuri stipulati f’din id-Deċiżjoni għalhekk għandhom jiġu adottati mill-Kunsill,ADOTTA DIN ID-DEĊIŻJONI:Artikolu 1 Organiżmu modifikat ġenetikament u identifikatur unikuIs-Sojja modifikata ġenetikament ( Glycine max )ºA2704-12, kif inhu speċifikat fil-puntº(b) ta’ l-Anness ma’ din id-Deċiżjoni, hu assenjat l-identifikatur unikuºACS-GHØØ5-3, kif stipulat fir-Regolament (KE) Nruº65/2004.Artikolu 2 AwtorizzazzjoniDawn il-prodotti li ġejjin huma awtorizzati għall-finijiet ta’ l-Artikoli 4(2) uº16(2) tar-Regolament (KE) Nru 1829/2003 skond il-kundizzjonijiet stabbiliti f’din id-Deċiżjoni:(a) ikel u ingredjenti ta' l-ikel li fihom, li jikkonsistu minn, jew prodotti mis-sojjaºACS-GHØØ5-3;(b) ikel li fih, jew li jikkonsisti minn, jew prodott mis-sojja ACS-GHØØ5-3;(c) prodotti għajr ikel u għalf li fihom jew li jikkonsistu mis-sojja ACS-GHØØ5-3 għall-istess użi bħal kwalunkwe sojja oħra ħlief għall-kultivazzjoni.Artikolu 3 Tqegħid tat-tikketti1. Għall-finijiet tar-rekwiżiti tat-tqegħid tat-tikketti stipulati fl-Artikoli 13(1) u 25(2) tar-Regolament (KE) Nru 1829/2003 u fl-Artikolu 4(6) tar-Regolament (KE) Nru 1830/2003, ‘isem l-organiżmu’ għandu jkun ‘sojja’.2. Il-kelmiet 'mhux għall-kultivazzjoni' għandhom jidhru fuq it-tikketta ta', u fid-dokumenti li jakkumpanjaw, il-prodotti li fihom jew li jikkonsistu mis-sojja ACS-GHØØ5-3 li jissemmew fl-Artikolu 2(b) u (c).Artikolu 4 Is-sorveljanza ta' l-effetti ambjentali1. Id-detentur ta' l-awtorizzazzjoni għandu jiżgura li l-pjan ta' sorveljanza għall-effetti ambjentali, kif speċifikat fil-punt (h) ta' l-Anness, jiddaħħal fis-seħħ u jiġi implimentat.2. Id-detentur ta’ l-awtorizzazzjoni għandu jibgħat lill-Kummissjoni rapporti annwali dwar l-implimentazzjoni u r-riżultati ta’ l-attivitajiet imfassla fl-attivitajiet ta’ sorveljanza.Artikolu 5 Reġistru KomunitarjuL-informazzjoni stabbilita fl-Anness ta' din id-Deċiżjoni għandha tiddaħħal fir-reġistru Komunitarju ta' l-ikel u l-għalf modifikati ġenetikament, kif stipulat fl-Artikolu 28 tar-Regolament (KE) Nru 1829/2003.Artikolu 6 Id-detentur ta' l-awtorizzazzjoniId-detentur ta' l-awtorizzazzjoni għandu jkun Bayer Cropscience AG.Artikolu 7 ValiditàDin id-Deċiżjoni għandha tapplika għal perjodu ta' 10 snin mid-data tan-notifika tagħha.Artikolu 8 DestinatarjuDin id-Deċiżjoni hija indirizzata lil Bayer CropScience AG, Alfred-Nobel-Strasseº50, D - 40789 Monheim am Rhein - il-Ġermanja,Magħmula fi Brussell,Għall-KunsillIl-PresidentANNESS(a) L-applikant u d-detentur ta' l-Awtorizzazzjoni:Isem : Bayer CropScience AGIndirizz: Alfred-Nobel-Strasseº50, D - 40789 Monheim am Rhein – il-Ġermanja(b) Isem u speċifikazzjoni tal-prodotti:(1) Ikel u ingredjenti ta' l-ikel li fihom, li jikkonsistu minn, jew prodotti mis-sojjaºACS-GHØØ5-3;(2) Ikel li fih, jew li jikkonsisti minn, jew prodott mis-sojja ACS-GHØØ5-3;(3) Prodotti għajr ikel u għalf li fihom jew li jikkonsistu mis-sojja ACS-GHØØ5-3 għall-istess użi bħal kwalunkwe sojja oħra ħlief għall-kultivazzjoni.Is-sojja ACS-GHØØ5-3 modifikata ġenetikament, kif deskritt fl-applikazzjoni, tesprimi l-proteina PAT li tagħti t-toleranza għall-erbiċida glufosinat- ammonju.(c) Ittikkettjar:(1) Għall-finijiet tar-rekwiżiti speċifiċi tat-tqegħid tat-tikketti stipulati fl-Artikoli 13(1) u 25(2) tar-Regolament (KE) Nru 1829/2003 u fl-Artikolu 4(6) tar-Regolament (KE) Nru 1830/2003, ‘isem l-organiżmu’ għandu jkun ‘sojja’.(2) Il-kelmiet 'mhux għall-kultivazzjoni' għandhom jidhru fuq it-tikketta ta', u fid-dokumenti li jakkumpanjaw, il-prodotti li fihom jew li jikkonsistu mis-sojja ACS-GHØØ5-3 li jissemma fl-Artikolu 2(b) u (c) ta' din id-Deċiżjoni.(d) Metodu ta' investigazzjoni:-  Metodu fil-ħin reali speċifiku għall-avveniment ibbażat fuq il-PCR għall-kwantifikazzjoni tas-sojja modifikata ġenetikament ACS-GHØØ5-3-  Ivvalidat fuq iż-żrieragħ mil-laboratorju ta’ referenza Komunitarju stabbilit skond ir-Regolament (KE) Nru 1829/2003, ippubblikat fuq http://gmo-crl.jrc.it/statusofdoss.htm-  Materjal ta' Referenza: AOCS 0707-A, AOCS 0707-B u AOCSº0707-C aċċessibbli permezz l-American Oil Chemists Society f'http://www.aocs.org/tech/crm/bayer_soy.cfm(e) Identifikatur uniku:ACS-GHØØ5-3(f) Informazzjoni mitluba skond l-Anness II tal-Protokoll ta' Cartagena dwar il-Bijosikurezza mal-Konvenzjoni dwar id-Diversità Bijoloġika:Clearing House tal-Bijosikurezza, Rekord ID: ara [ għandu jitlesta meta notifikat ](g) Kundizzjonijiet jew restrizzjonijiet rigward it-tqegħid fis-suq, l-użu jew il-ġarr tal-prodotti:Mhux meħtieġa.(h) Il-pjan ta' superviżjoniIl-pjan ta’ monitoraġġ għall-effetti ambjentali li jikkonforma ma’ l-Anness VII għad-Direttiva 2001/18/KE[Link: pjan ippubblikat fuq l-internet ](i) Rekwiżiti ta' superviżjoni wara t-tqegħid fis-suq għall-użu ta' l-ikel għall-konsum mill-bniedemMhux meħtieġa.Nota: il-links għad-dokumenti rilevanti jista' jkollhom bżonn jiġu emendati minn żmien għall-ieħor. Dawn il-modifiki se jkunu disponibbli għall-pubbliku permezz ta' l-aġġornament tar-reġistru Komunitarju ta' l-ikel u l-għalf modifikati ġenetikament. [1] GU L 268, 18.10.2003, p. 1. Ir-Regolament kif emendat mir-Regolament tal-Kummissjoni(KE) Nru 1981/2006 ( ĠU L 368, 23.12.2006, p. 99 ).[2] ĠU L 106,º17.4.2001, p. 1. Id-Direttiva kif emendata l-aħħar bir-Regolament (KE) Nruº1830/2003 (ĠU L 268, 18.10.2003, p. 24).[3] http://www.efsa.europa.eu/EFSA/efsa_locale-1178620753816_1178620785771.htm[4] ĠU L 10, 16.1.2004, p. 5.[5] ĠU L 268, 18.10.2001, p. 24.[6] ĠU L 287, 5.11.2003, p. 1.


               IL-KUMMISSJONI EWROPEA
            Brussell, 17.5.2016
            COM(2016) 262 final
            2016/0136(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata f’isem l-Unjoni Ewropea fil-Kunsill ta’ Assoċjazzjoni bejn l-UE u l-Amerika Ċentrali dwar in-Noti Spjegattivi għall-Artikolu 15 tal-Anness II tal-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali, min-naħa l-oħra

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Ir-raġunijiet għall-proposta u l-għanijiet tagħha

                  Il-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali, min-naħa l-oħra, ġie ffirmat f’Tegucigalpa, fil-Honduras fid-29 ta’ Ġunju 2012 u ilu japplika b’mod provviżorju mill-2013 ’l hawn.

                  L-Anness II tal-Ftehim ta’ Assoċjazzjoni jistabbilixxi d-definizzjoni tal-kunċett ta’ “prodotti tal-oriġini” u l-metodi tal-kooperazzjoni amministrattiva. L-Artikolu 37 tal-Anness II jistipula li l-Partijiet għandhom jaqblu dwar “In-Noti Spjegattivi” fir-rigward tal-interpretazzjoni, tal-applikazzjoni u tal-amministrazzjoni tal-Anness II fis-Sottokumitat dwar id-Dwana, l-Iffaċilitar tal-Kummerċ u r-Regoli tal-Oriġini, sabiex jirrakkomandaw l-approvazzjoni tiegħu mill-Kunsill ta’ Assoċjazzjoni.

                  Is-Sottokumitat dwar id-Dwana, l-Iffaċilitar tal-Kummerċ u r-Regoli tal-Oriġini ltaqa’ fl-1 u fit-2 ta’ Ġunju 2015 fi Brussell u qabel dwar in-Noti Spjegattivi. Dawn ikopru l-gwida għall-Artikolu 15 tal-Anness II tal-Ftehim biex jinħarġu u jimtlew iċ-ċertifikati tal-moviment EUR.1 li jistgħu jintużaw bħala prova tal-oriġini.

                  L-Appendiċi 3 tal-Anness II tal-Ftehim ta’ Assoċjazzjoni fih mudell taċ-ċertifikat tal-moviment EUR.1. Madankollu, fil-prattika hemm xi differenzi żgħar bejn l-Appendiċi 3 u l-kliem użat fuq iċ-ċertifikati stampati mill-Istati Membri. In-Noti Spjegattivi jippermettu flessibbiltà fil-kliem użat mingħajr ma ċ-ċertifikati jiġu invalidi, sakemm il-Partijiet kollha jkollhom kopja taċ-ċertifikat użat u l-kliem użat ma jibdilx l-informazzjoni li l-esportatur irid jagħti.

                  L-informazzjoni li l-esportatur irid jagħti fuq iċ-ċertifikat tal-moviment EUR.1 li jrid jiġi ppreżentat lill-awtorità doganali trid tkun ċara u għandha tevita kull possibbiltà li tintuża ħażin. Għal din ir-raġuni, in-Noti Spjegattivi jipprovdu gwida dwar kif għandhom jimtlew il-kaxxi kollha fuq iċ-ċertifikat tal-moviment EUR.1.

               •Il-konsistenza mad-dispożizzjonijiet eżistenti tal-politika fil-qasam tal-politika

                  Il-proposta hija konsistenti ma’ Noti Spjegattivi oħrajn miftehmin fil-Ftehimiet ta’ Kummerċ Ħieles bejn l-Unjoni Ewropea u ċ-Ċilì u l-Unjoni Ewropea u l-Messiku.

               •Il-konsistenza ma’ politiki oħrajn tal-Unjoni

                  L-użu tan-Noti Spjegattivi jappoġġa regolamentazzjoni aħjar.

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               •Il-bażi ġuridika

                  Minħabba li l-proposta għandha x’taqsam mal-politika kummerċjali tal-Unjoni Ewropea, l-ewwel subparagrafu tal-Artikolu 207(4) flimkien mal-Artikolu 218(9) tat-Trattat dwar il-Funzjonament tal-Unjoni Ewropea jiffurmaw il-bażi ġuridika x-xierqa għaliha.

               •Is-sussidjarjetà (għal kompetenza mhux esklużiva)

                  Il-proposta tidħol fil-kompetenza esklużiva tal-Unjoni Ewropea.

               •Il-proporzjonalità

                  Il-proposta ma tmurx lil hinn minn dak li hu xieraq jew meħtieġ biex jinkisbu l-għanijiet mistennija.

               3.IR-RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Il-konsultazzjonijiet mal-partijiet ikkonċernati

                  Dan mhux rilevanti għax il-proposta tipprovdi biss gwida għal ftehim eżistenti.

               •Il-ġbir u l-użu tal-għarfien espert

                  Dan mhux rilevanti għax il-proposta tipprovdi biss gwida għal ftehim eżistenti.

               •Il-valutazzjoni tal-impatt

                  Din il-proposta tintroduċi gwida għal ftehim kummerċjali bilaterali eżistenti. Ma trid titqies l-ebda għażla oħra.

               4.L-IMPLIKAZZJONIJIET BAĠITARJI

                  Il-proposta ma għandha l-ebda implikazzjoni għall-baġit tal-Unjoni.

               5.ELEMENTI OĦRAJN

                  L-ebda element.

               2016/0136 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tiġi adottata f’isem l-Unjoni Ewropea fil-Kunsill ta’ Assoċjazzjoni bejn l-UE u l-Amerika Ċentrali dwar in-Noti Spjegattivi għall-Artikolu 15 tal-Anness II tal-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali, min-naħa l-oħra

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-ewwel subparagrafu tal-Artikolu 207(4) tiegħu, flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Il-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali, min-naħa l-oħra
                  1
                (minn hawn ’il quddiem imsejjaħ “il-Ftehim”), ġie inizjalat fit-22 ta’ Marzu 2011 u ġie ffirmat fid-29 ta’ Ġunju 2012. Skont l-Artikolu 353(4) tal-Ftehim, il-Parti IV tiegħu ilha tiġi applikata b’mod provviżorju sa mill-1 ta’ Awwissu 2013 ’l hawn bejn l-Unjoni, in-Nikaragwa, il-Honduras u l-Panama, mill-1 ta’ Ottubru 2013 ’l hawn bejn dawk il-Partijiet u El Salvador u l-Costa Rica, u mill-1 ta’ Diċembru 2013 ’l hawn bejn l-Unjoni, in-Nikaragwa, il-Honduras, il-Panama, El Salvador u l-Costa Rica, minn naħa waħda, u l-Gwatemala, min-naħa l-oħra.

               (2)L-Artikolu 37 tal-Anness II tal-Ftehim jipprevedi li l-Partijiet tal-Ftehim għandhom jaqblu fis-Sottokumitat dwar id-Dwana, l-Iffaċilitar tal-Kummerċ u r-Regoli tal-Oriġini stabbilit skont l-Artikolu 123 tal-Ftehim (“is-Sottokumitat”) dwar “In-Noti Spjegattivi” fir-rigward tal-interpretazzjoni, tal-applikazzjoni u tal-amministrazzjoni tal-Anness II u jirrakkomandaw l-approvazzjoni tagħhom mill-Kunsill ta’ Assoċjazzjoni.

               (3)Is-Sottokumitat iltaqa’ fl-1 u fit-2 ta’ Ġunju 2015 u ntlaħaq qbil dwar in-Noti Spjegattivi għall-Artikolu 15 tal-Anness II tal-Ftehim dwar il-mili u l-istampar ta’ ċertifikat tal-moviment EUR.1 (minn hawn ’il quddiem imsejħin “in-Noti Spjegattivi”).

               (4)Minħabba li ċ-ċertifikat tal-moviment EUR.1 mogħti fl-Appendiċi 3 tal-Anness 3 tal-Ftehim huwa biss mudell, jista’ jkun hemm differenzi żgħar fil-forom stampati minn awtoritajiet differenti. Sabiex jiġi żgurat li t-tali differenzi ma joħolqux diffikultajiet b’rabta mal-aċċettazzjoni taċ-ċertifikati tal-moviment EUR.1 u sabiex tiġi żgurata interpretazzjoni armonizzata min-naħa tal-awtoritajiet pubbliċi kompetenti tal-Partijiet, għandha tingħata gwida dwar il-kontenut meħtieġ taċ-ċertifikati tal-moviment EUR.1 u dwar l-istampar tagħhom. Il-pożizzjoni li għandha tiġi adottata f’isem l-Unjoni fil-Kunsill ta’ Assoċazzjoni għandha tkun ibbażata fuq l-abbozz tad-Deċiżjoni mehmuż,

               ADOTTA DIN ID-DEĊIŻJONI:

               Artikolu 1

               1.
                     Il-pożizzjoni li għandha tiġi adottata f’isem l-Unjoni fil-Kunsill ta’ Assoċjazzjoni dwar in-Noti Spjegattivi għall-Artikolu 15 tal-Anness II tal-Ftehim dwar iċ-ċertifikati tal-moviment EUR.1 għandha tkun ibbażata fuq l-abbozz tad-Deċiżjoni tal-Kunsill ta’ Assoċjazzjoni mehmuż ma’ din id-Deċiżjoni.

               2.
                     Ir-rappreżentanti tal-Unjoni fil-Kunsill ta’ Assoċjazzjoni jistgħu jaqblu ma’ tibdil minuri fl-abbozz tad-Deċiżjoni tal-Kunsill ta’ Assoċjazzjoni mingħajr ma tittieħed deċiżjoni oħra dwar dan min-naħa tal-Kunsill.

               Artikolu 2

               Wara li tiġi adottata, id-Deċiżjoni tal-Kunsill ta’ Assoċjazzjoni għandha tiġi ppubblikata f’Il-Ġurnal Uffiċjali tal-Unjoni Ewropea.

               Artikolu 3

               Din id-Deċiżjoni għandha tidħol fis-seħħ fid-data tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)

                     ĠU L 346, 15.12.2012, p. 3

                  .

    ---documentbreak---

               IL-KUMMISSJONI EWROPEA
            Brussell, 17.5.2016
            COM(2016) 262 final
            ANNESS
            Dokument mehmuż
            mal-
            Proposta għal Deċiżjoni tal-Kunsill
            dwar il-pożizzjoni li għandha tiġi adottata f’isem l-Unjoni Ewropea fil-Kunsill ta’ Assoċjazzjoni bejn l-UE u l-Amerika Ċentrali dwar in-Noti Spjegattivi għall-Artikolu 15 tal-Anness II tal-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali, min-naħa l-oħra

               DEĊIŻJONI Numru XX/2016
               TAL-KUNSILL TA’ ASSOĊJAZZJONI BEJN L-UE U L-AMERIKA ĊENTRALI

               li tintroduċi n-Noti Spjegattivi għall-Artikolu 15 tal-Anness II (dwar id-definizzjoni tal-kunċett ta’ “prodotti tal-oriġini” u metodi ta’ kooperazzjoni amministrattiva) tal-Ftehim b’rabta maċ-ċertifikat tal-moviment EUR.1

               IL-KUNSILL TA’ ASSOĊJAZZJONI BEJN L-UE U L-AMERIKA ĊENTRALI,

               Wara li kkunsidra l-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali, min-naħa l-oħra (minn hawn ’il quddiem imsejjaħ “il-Ftehim”), u b’mod partikulari l-Artikolu 37 tal-Anness II tiegħu,

               Billi:

               (1)
                     L-Anness II tal-Ftehim għandu x’jaqsam mad-definizzjoni tal-kunċett ta’ “prodotti tal-oriġini” u mal-metodi tal-kooperazzjoni amministrattiva.

               (2)
                     Skont l-Artikolu 37 tal-Anness II tal-Ftehim, il-Partijiet għandhom jaqblu dwar “In-Noti Spjegattivi” fir-rigward tal-interpretazzjoni, tal-applikazzjoni u tal-amministrazzjoni tal-Anness II fis-Sottokumitat dwar id-Dwana, l-Iffaċilitar tal-Kummerċ u r-Regoli tal-Oriġini u jirrakkomandaw l-approvazzjoni tagħhom mill-Kunsill ta’ Assoċjazzjoni.

               (3)
                     Minħabba li ċ-ċertifikat tal-moviment EUR.1 mogħti fl-Appendiċi 3 tal-Anness II tal-Ftehim huwa biss mudell, jista’ jkun hemm differenzi żgħar fil-forom stampati minn awtoritajiet differenti. Għandu jiġi ċċarat li dawn id-differenzi ma għandhomx iwasslu biex iċ-ċertifikati jiġu miċħuda.

                (4)
                     Barra minn hekk, sabiex jiġi żgurat li t-tali differenzi żgħar ma joħolqux diffikultajiet b’rabta mal-aċċettazzjoni taċ-ċertifikati tal-moviment EUR.1 u sabiex tiġi żgurata interpretazzjoni armonizzata min-naħa tal-awtoritajiet pubbliċi kompetenti tal-Partijiet, għandha tingħata gwida dwar il-kontenut meħtieġ taċ-ċertifikati tal-moviment EUR.1,

               ADOTTA DIN ID-DEĊIŻJONI:

               Artikolu uniku

               In-Noti Spjegattivi dwar iċ-ċertifikat tal-moviment EUR.1 tal-Anness II (dwar id-definizzjoni tal-kunċett ta’ “prodotti tal-oriġini” u metodi ta’ kooperazzjoni amministrattiva) tal-Ftehim mogħtija fl-Anness ta’ din id-Deċiżjoni huma approvati.

               Din id-Deċiżjoni tidħol fis-seħħ fil-jum ta’ wara dak tal-adozzjoni tagħha.

               Magħmul fi …,

               Għall-Kunsill ta’ Assoċjazzjoni,

               Għall-Amerika Ċentrali,

               Għall-UE,

               ANNESS

               In-Noti Spjegattivi

               L-Artikolu 15 — Iċ-ċertifikat ta’ moviment EUR.l: forom differenti u struzzjonijiet għall-mili

               In-numru tas-serje taċ-ċertifikat EUR.l

               Fuq iċ-ċertifikat tal-moviment EUR.l irid ikun hemm numru tas-serje sabiex tiġi ffaċilitata l-identifikazzjoni. Normalment in-numru tas-serje jkun magħmul minn ittri u numri.

               Forom differenti taċ-ċertifikat tal-moviment EUR.1

               Iċ-ċertifikati tal-moviment EUR.1 li jkollhom kliem differenti mill-mudell mogħti fl-Appendiċi 3 (Mudelli taċ-ċertifikat ta’ moviment EUR.1 u tal-applikazzjoni għal ċertifikat ta’ moviment EUR.1) tal-Anness II (dwar id-definizzjoni tal-kunċett ta’ “prodotti tal-oriġini” u metodi ta’ kooperazzjoni amministrattiva) tal-Ftehim, skont l-awtorità pubblika kompetenti li tkun ħarġithom, jistgħu jiġu aċċettati bħala prova tal-oriġini jekk:

               (a) il-varjazzjonijiet ma jibdlux l-informazzjoni meħtieġa f’kull kaxxa; u

               (b) l-awtoritajiet pubbliċi kompetenti tal-Partijiet ikunu taw il-mudelli differenti taċ-ċertifikat lil xulxin permezz tal-Kummissjoni Ewropea u jkunu għarrfu lill-Koordinaturi tal-Parti IV ta’ dan il-Ftehim b’dan.

               Il-kaxxa numru 1: L-esportatur

               Għandhom jingħataw id-dettalji kollha tal-esportatur tal-merkanzija (l-isem, l-indirizz attwali sħiħ u l-pajjiż minn fejn ġej il-prodott esportat).

               Il-kaxxa numru 2: Iċ-ċertifikat użat fil-kummerċ preferenzjali bejn

               Għal dan il-għan, speċifika:

               l-Amerika Ċentrali; l-Unjoni Ewropea jew l-UE
                  1
               ; Ceuta; Melilla; Andorra jew AD; San Marino jew SM.

               Il-kaxxa numru 3: Id-destinatarju

               Din il-kaxxa mhux bilfors trid timtela. Jekk timtela, iridu jingħataw id-dettalji tad-destinatarju:  l-isem, l-indirizz attwali sħiħ u l-pajjiż destinatarju tal-merkanzija.

               Il-kaxxa numru 4: Il-pajjiż, il-grupp ta’ pajjiżi jew it-territorju li minnu jitqies li oriġinaw il-prodotti

               Speċifika l-pajjiż, il-grupp ta’ pajjiżi jew it-territorju ta’ oriġini tal-merkanzija:

               l-Amerika Ċentrali; l-Unjoni Ewropea jew l-UE
                  2
               ; Ceuta; Melilla; Andorra jew AD; San Marino jew SM.

               Il-kaxxa numru 5: Il-pajjiż, il-grupp ta’ pajjiżi jew it-territorju destinatarju

               Speċifika l-pajjiż, il-grupp ta’ pajjiżi jew it-territorju tal-Parti li tkun qed timporta l-prodotti li fih ikunu se jintbagħtu l-prodotti:

               l-Amerika Ċentrali; l-Unjoni Ewropea jew l-UE
                  3
               ; Ceuta; Melilla; Andorra jew AD; San Marino jew SM.

               Il-kaxxa numru 6: Dettalji dwar it-trasport

               Din il-kaxxa mhux bilfors trid timtela. Jekk timtela, iridu jiġu indikati l-mezz tat-trasport u n-numru tal-polza ta’ kargu jew tal-polza tal-vjeġġ bl-ajru flimkien mal-ismijiet tal-kumpaniji rispettivi tat-trasport.

               Il-kaxxa numru 7: Kummenti

               Din il-kaxxa għandha timtela:

               1. f’każ ta’ ċertifikat maħruġ wara l-esportazzjoni tal-merkanzija skont l-Artikolu 16 tal-Anness II tal-Ftehim - f’dan il-każ għandu jiġi indikat dan li ġej f’din il-kaxxa b’waħda mil-lingwi stabbiliti fil-Ftehim: “ĊERTIFIKAT MAĦRUĠ B’MOD RETROSPETTIV”. Barra minn hekk, fil-każ stabbilit skont l-Artikolu 16.1(b) tal-Anness II, in-numru taċ-ċertifikat tal-moviment EURI li ma jkunx ġie aċċettat waqt l-importazzjoni għal raġunijiet tekniċi, jiġi indikat f’din il-kaxxa: “EUR.1 Nru°…..”;

               2. f’każ ta’ ċertifikat doppju maħruġ skont l-Artikolu 17 tal-Anness II - f’dan il-każ għandu jiġi indikat dan li ġej f’din il-kaxxa b’waħda mil-lingwi stabbiliti fil-Ftehim: “ĊERTIFIKAT DOPPJU” u d-data tal-ħruġ taċ-ċertifikat oriġinali tal-moviment EUR.l;

               3. f’każ ta’ kumulazzjoni tal-oriġini mal-Bolivja, mal-Kolombja, mal-Ekwador, mal-Perù jew mal-Venezwela - f’dan il-każ għandu jiġi indikat dan li ġej f’din il-kaxxa: “kumulazzjoni ma’ (isem il-pajjiż)”, skont l-Artikolu 3 tal-Anness II;

               4. f’każ li prodott ikun kopert minn regola tal-oriġini li tkun suġġetta għall-kwoti - f’dan il-każ għandu jiġi indikat dan li ġej f’din il-kaxxa: “Prodott li joriġina skont l-Appendiċi 2A tal-Anness II (dwar id-definizzjoni tal-kunċett ta’ “prodotti tal-oriġini” u metodi ta’ kooperazzjoni amministrattiva)”;

               5. f’każijiet oħrajn fejn jitqies li huwa utli li tiġi ċċarata l-informazzjoni mogħtija fiċ-ċertifikat tal-moviment EUR.1.

               Il-kaxxa numru 8: In-numru tal-oġġett; il-marki u n-numri; in-numru u t-tip ta’ pakketti; u d-deskrizzjoni tal-merkanzija

               Iddeskrivi l-merkanzija skont id-deskrizzjoni mogħtija fuq il-fattura (in-numru tal-ordni jew tal-oġġett; il-marki u n-numri; in-numru u t-tip ta’ pakketti - palits, kaxxi, basktijiet, rollijiet, btieti, xkejjer, eċċ.). Tista’ tingħata deskrizzjoni ġenerali tal-merkanzija sakemm din tkun marbuta mad-deskrizzjoni speċifika mogħtija fuq il-fattura u sakemm ikun hemm rabta ċara bejn id-dokument tal-importazzjoni u ċ-ċertifikat tal-moviment EUR.l. F’dan il-każ, in-numru tal-fattura għandu jiġi indikat f’din il-kaxxa. F’kull każ, il-klassifikazzjoni tariffarja għandha tiġi indikata tal-inqas fil-livell tat-titlu tas-Sistema Armonizzata (il-kodiċi ta’ erba’ ċifri).

               Jekk il-merkanzija ma tkunx ippakkjata, indika l-għadd ta’ oġġetti jew ikteb “bl-ingrossa” kif xieraq.

               Qabel id-deskrizzjoni tal-merkanzija għandu jingħata n-numru tal-ordni jew tal-oġġetti, mingħajr ma jitħallew linji vojta jew spazji, u ma għandux ikun hemm spazji vojta bejn il-prodotti speċifikati fiċ-ċertifikat. Meta l-kaxxa ma timteliex kompletament, għandha tinġibed linja orizzontali taħt l-aħhar linja tad-deskrizzjoni, u l-ispazju vojt għandu jinqata’ b’tali mod li ma tkunx tista’ tiżdied iktar informazzjoni wara.

               Il-kaxxa numru 9: Il-massa grossa (f’kilogrammi) jew kejl ieħor (f’litri, f’metri kubi, eċċ.)

               Speċifika l-massa grossa (f’kilogrammi) jew il-kejl l-ieħor (f’litri, f’metri kubi, eċċ.) tal-prodotti kollha mniżżlin fil-kaxxa 8 jew agħti din l-informazzjoni b’mod separat għal kull oġġett (skont it-titlu tas-Sistema Armonizzata tiegħu).

               Il-kaxxa numru 10: Il-fatturi

               Din il-kaxxa mhux bilfors trid timtela. Jekk timtela, indika d-data u n-numru tal-fatturi.

               Il-kaxxa numru 11: L-approvazzjoni tal-awtoritajiet doganali jew tal-awtoritajiet pubbliċi kompetenti

               Din il-kaxxa għandha tintuża biss mill-awtoritajiet doganali jew mill-awtoritajiet pubbliċi kompetenti li joħorġu ċ-ċertifikat, skont kif ikun xieraq f’kull pajjiż.

               Il-kaxxa numru 12: Id-dikjarazzjoni tal-esportatur

               Din il-kaxxa għandha tintuża biss mill-esportatur jew mir-rappreżentant awtorizzat tiegħu. Fiha għandhom jingħataw id-data meta nħareġ iċ-ċertifikat u l-post fejn ikun inħareġ u din għandha tiġi ffirmata mill-esportatur jew mir-rappreżentant awtorizzat tiegħu.

               L-esportatur jew ir-rappreżentant awtorizzat tiegħu jistgħu jiffirmaw iċ-ċertifikat EURI fiżikament jew Parti minnhom tista’ tippermettilhom jiffirmawh b’mod diġitali.

               Il-kaxxa numru 13: It-talba għal verifika u l-kaxxa numru 14: Ir-riżultat tal-verifika:

               Dawn il-kaxxi għandhom jintużaw biss mill-awtoritajiet doganali jew mill-awtoritajiet pubbliċi kompetenti ta’ kull pajjiż, skont kif ikun xieraq, għall-finijiet tal-verifika.

               Anness taċ-Ċertifikat tal-Moviment EUR.l - l-istruzzjonijiet għall-mili

               Termini li jirreferu b’mod ċar għall-Unjoni

                        Lingwa

                        L-UE

                        L-Unjoni Ewropea (l-UE)

                        Bil-Bulgaru

                        EC

                        Европейски съюз (ЕС)

                        Biċ-Ċek

                        EU

                        Evropská unie

                        Bid-Daniż

                        EU

                        Den Europæiske Union

                        Bil-Ġermaniż

                        EU

                        Europäische Union

                        Bil-Grieg

                        EE

                        Ευρωπαϊκή Ένωση

                        Bl-Ingliż

                        EU

                        European Union

                        Bl-Ispanjol

                        UE

                        Unión Europea

                        Bl-Estonjan

                        EL

                        Euroopa Liit

                        Bil-Finlandiż

                        EU

                        Euroopan unioni

                        Bil-Franċiż

                        UE

                        Union européenne

                        Bil-Kroat

                        EU

                        Europska unija

                        Bl-Ungeriż

                        EU

                        Európai Unió

                        Bit-Taljan

                        UE

                        Unione europea

                        Bil-Litwan

                        ES

                        Europos Sąjunga

                        Bil-Latvjan

                        ES

                        Eiropas Savienība

                        Bil-Malti

                        UE

                        Unjoni Ewropea

                        Bl-Olandiż

                        EU

                        Europese Unie

                        Bil-Pollakk

                        UE

                        Unia Europejska

                        Bil-Portugiż

                        UE

                        União Europeia

                        Bir-Rumen

                        UE

                           Uniunea

                         Europeană

                        Bis-Slovakk

                        EÚ

                        Európska únia

                        Bis-Sloven

                        EU

                        Evropska unija

                        Bl-Iżvediż

                        EU

                        Europeiska unionen

                     (1)
                  Ara l-“Anness taċ-Ċertifikat tal-Moviment EUR.l - l-istruzzjonijiet għall-mili”.

                     (2)
                  Ara l-“Anness taċ-Ċertifikat tal-Moviment EUR.1 - l-istruzzjonijiet għall-mili”.

                     (3)
                  Ara l-“Anness taċ-Ċertifikat tal-Moviment EUR.1 - l-istruzzjonijiet għall-mili”.


				|

		52013PC0482

			Proposta għal DEĊIŻJONI TAL-KUNSILL li tawtorizza lill-Istati Membri li jirratifikaw, fl-interessi tal-Unjoni Ewropea, it-Trattat dwar il-Kummerċ tal-Armi /* COM/2013/0482 final - 2013/0225 (NLE) */

			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
1.1 Introduzzjoni
Ir-Riżoluzzjoni tan-NU 61/89, li
ġiet adottata fl-2006, varat il-proċess għall-iżvilupp ta'
Trattat biex jirregola l-kummerċ internazzjonali tal-armi konvenzjonali,
dak hekk imsejjaħ it-Trattat dwar il-Kummerċ tal-Armi (ATT).
L-għan kien li jkun hemm Trattat li jorbot legalment u li jwassal biex
il-kummerċ legali tal-armi konvenzjonali jsir aktar responsabbli, billi
jistabbilixxi standards internazzjonali li jkunu għoljin u l-istess
għal kulħadd għall-importazzjonijiet, l-esportazzjonijiet u
t-trasferimenti.
Matul l-2007 u l-2009
twettqet ħidma ta’ tħejjija intensiva, segwita mill-ewwel Konferenza
tan-Nazzjonijiet Uniti dwar l-ATT li saret fi New York mit-2 sas-27 ta’ Lulju
2012. Għalkemm il-Konferenza ma rnexxilhiex tilħaq qbil unanimu, hija
pprovdiet l-ewwel abbozz tat-test.
Fl-aħħar konferenza tan-NU, li saret
f’Marzu 2013, dan l-abbozz ta’ Trattat ġie rivedut, iżda xorta ma
ntlaħaq l-ebda qbil unanimu ma’ tliet Stati li rrifjutaw il-proposta
tal-President. It-Trattat ġie finalment adottat b’maġġoranza
kwalifikata fit-2 ta’ April 2013. Il-maġġoranza tal-membri tan-NU
qablu li t-3 ta’ Ġunju 2013 tkun id-data indikata għall-bidu
tal-iffirmar tat-Trattat.
1.2. Il-Kompetenza
tal-UE
Skont ir-regoli dwar il-kompetenza esterna,
kif stipulat fl-Artikolu 3 tat-Trattat dwar il-Funzjonament tal-Unjoni Ewropea
(TFUE), l-ATT jinkludi kwistjonijiet li jaqgħu taħt il-kompetenza
esklussiva tal-Unjoni.
L-ATT jipprevedi, fost l-oħrajn,
għal miżuri (bħall-kontrolli fuq l-importazzjoni u
l-esportazzjoni), li jaqgħu fil-kamp tal-applikazzjoni tal-Politika
Kummerċjali Komuni tal-Unjoni. F’dan id-dominju,
l-ATT jindirizza oqsma tal-liġi tal-Unjoni fejn il-grad tar-Regolament
diġà laħaq stadju avvanzat. Barra minn hekk,
il-leġiżlazzjoni sekondarja tal-UE li ġejja, li hi relatata
mas-suq intern hija wkoll rilevanti: (a) Id-Direttiva 2009/43/KE tal-Parlament
Ewropew u tal-Kunsill tas-6 ta’ Mejju 2009 dwar is-simplifikazzjoni tat-termini
u l-kundizzjonijiet tat-trasferimenti ta’ prodotti relatati mad-difiża
fil-Komunità, b) id-Direttiva tal-Kunsill 91/477/KEE tat-18 ta’ Ġunju 1991
dwar il-kontroll tal-akkwist u l-pussess ta’ armi, c) ir-Regolament (UE) Nru
258/2012 tal-Parlament Ewropew u tal-Kunsill tal-14 ta’ Marzu 2012 li
jimplimenta l-Artikolu 10 tal-Protokoll tan-Nazzjonijiet Uniti kontra
l-iffabbrikar illeċitu ta’ u l-ittraffikar fl-armi tan-nar, il-partijiet,
komponenti u ammunizzjoni tagħhom, li tissupplimenta l-Konvenzjoni
tan-Nazzjonijiet Uniti kontra l-kriminalità organizzata transnazzjonali
(il-Protokoll tan-NU dwar l-Armi tan-Nar) u li jistabbilixxi awtorizzazzjoni
għall-esportazzjoni, u miżuri rigward l-importazzjoni u
t-tranżitu għall-armi tan-nar, il-partijiet u l-komponenti
tagħhom u l-ammunizzjoni.
Billi l-ATT jinkludi kwistjonijiet li
jaqgħu taħt il-kompetenza esklussiva tal-UE, l-Istati Membri mhumiex
f'pożizzjoni li jiddeċiedu b'mod awtonomu dwar l-iffirmar u
r-ratifika tat-Trattat. Huma jistgħu jagħmlu dan biss, fl-interess
tal-Unjoni, wara li jkun hemm awtorizzazzjoni mill-Kunsill fuq proposta
tal-Kummissjoni.
1.3 Id-Dettalji u
l-Kamp tal-Applikazzjoni tal-ATT
L-għan tal-ATT huwa li jikkontribwixxi
għall-paċi, sigurtà u stabbiltà fuq bażi reġjonali u
internazzjonali billi jirregola l-kummerċ internazzjonali tal-armi
konvenzjonali u jeradika l-kummerċ illiċitu tal-armi. L-ATT
joħloq standards għat-trasferimenti tal-armi konvenzjonali u jitlob
lill-Istati Parteċipanti jeżaminaw l-esportazzjonijiet kollha tal-armi
sabiex jiżguraw li l-armi konvenzjonali u l-munizzjonijiet ma
jintużawx, fost l-oħrajn, fl-abbuż tad-Drittijiet tal-Bniedem,
it-terroriżmu u l-ksur tal-liġi umanitarja.
L-ATT jipprevedi għall-valutazzjoni
tat-trasferimenti tal-armi u l-miżuri biex jiġi evitat l-iżvijar
ta’ armi konvenzjonali mill-Istati li qegħdin jimportaw u jesportaw. Barra
minn hekk, huwa jtejjeb it-trasparenza fil-kummerċ tal-armi billi
jeżiġi reġistrar u rappurtar lis-Segretarjat u lil Stati
Parteċipanti oħra. Id-dispożizzjonijiet tal-ATT ikopru armi
konvenzjonali mill-kategoriji li ġejjin: tankijiet tal-gwerra, vetturi
tal-gwerra korazzati, sistemi ta’ artillerija b'kalibru kbir, ajruplani
tal-gwerra, helikopters tal-gwerra, vapuri tal-gwerra, missili u
lanċjaturi tal-missili u armi ħfief u ta’ kalibru żgħir.
It-Trattat ikopri wkoll l-ammunizzjonijiet/ il-munizzjonijiet u l-partijiet u
l-komponenti relatati.
1.4
Implikazzjonijiet għall-korp tal-liġi tal-Unjoni
L-ATT jista' jaffettwa jew ibiddel il-kamp
tal-applikazzjoni ta' regoli komuni diġà adottati mill-Unjoni Ewropea.
B’riżultat ta’ dan, il-Kunsill stabbilixxa, fl-Anness
tad-Deċiżjoni tiegħu.../2013, li tawtorizza lill-Kummissjoni li
tinnegozja l-ATT f'dawk il-kwistjonijiet li jaqgħu taħt il-kompetenza
esklussiva tal-Unjoni, id-Direttivi ta’ negozjar li ġejjin:
(1)
It-Trattat dwar il-Kummerċ fl-Armi ma
għandu jkun fih l-ebda dispożizzjoni li żżomm lill-Istati
Membri milli japplikaw:
(a)
Id-Direttiva tal-Kunsill 91/477/KEE
tat-18 ta’ Ġunju 1991 dwar il-kontroll tal-akkwist u
l-pussess ta’ armi, kif emendata;
(b)
Id-Direttiva tal-Kunsill 93/15/KEE
tal-5 ta' April 1993 dwar l-armonizzazzjoni
tad-dispożizzjonijiet dwar id-dħul fis-suq u s-superviżjoni ta'
splussivi għall-użu ċivili, kif emendata;
(c)
Id-Direttiva 2009/43/KE tal-Parlament Ewropew u
tal-Kunsill tas-6 ta’ Mejju 2009 dwar l-issimplifikar tat-termini u
l-kundizzjonijiet tat-trasferimenti ta’ prodotti relatati mad-difiża
fil-Komunità, kif emendata.
(2)
It-Trattat dwar il-Kummerċ tal-Armi ma
għandu jkun fih l-ebda dispożizzjoni li tillimita l-moviment liberu
ta’ merkanzija, persuni, servizzi u kapital fi ħdan is-suq intern
tal-Unjoni, sakemm ir-restrizzjoni ma tkunx speċifikament ġustifikata
bl-Artikolu 36, 45(3), 52(1), 65 jew 346 tat-TFUE.
(3)
Kull miżura stipulata fit-Trattat li tillimita
l-importazzjonijiet jew l-esportazzjonijiet minn/lejn l-Unjoni, jew
it-tranżitu mit-territorju tal-Unjoni għandha tkun kompatibbli ma’
kwalunkwe dispożizzjoni applikabbli tal-liġi tal-Unjoni, inklużi
b’mod partikolari:
(a)
Ir-Regolament tal-Kunsill (KE) Nru 260/2009
tas-26 ta' Frar 2009 dwar ir-regoli komuni
għall-importazzjonijiet;
(b)
Ir-Regolament tal-Kunsill (KE) Nru 1061/2009
tad-19 ta’ Ottubru 2009 li jistabbilixxi regoli komuni
għall-esportazzjoni;
(c)
Ir-Regolament (UE) Nru 258/2012 tal-Parlament
Ewropew u tal-Kunsill tal-14 ta’ Marzu 2012 li jimplimenta
l-Artikolu 10 tal-Protokoll tan-Nazzjonijiet Uniti kontra l-iffabrikar
illeċitu ta’ u l-ittraffikar fl-armi tan-nar, il-partijiet, komponenti u
ammunizzjoni tagħhom, li jissupplimenta l-Konvenzjoni tan-Nazzjonijiet
Uniti kontra l-Kriminalità Organizzata Transnazzjonali (il-Protokoll tan-NU
dwar l-Armi tan-Nar), u li jistabbilixxi awtorizzazzjoni
għall-esportazzjoni, u miżuri rigward l-importazzjoni u t-transitu
għall-armi tan-nar, il-partijiet u l-komponenti tagħhom u l-ammunizzjoni
kif ukoll
(d)
Id-Direttiva 2009/43/KE tal-Parlament Ewropew u
tal-Kunsill tas-6 ta’ Mejju 2009 dwar l-issimplifikar tat-termini u
l-kundizzjonijiet tat-trasferimenti ta’ prodotti relatati mad-difiża
fil-Komunità, kif emendata.
Dawn id-diversi atti legali tal-Unjoni Ewropea
huma parti mill-acquis u għalhekk huwa importanti li l-adozzjoni
tal-ATT ma twassalx għal nuqqas ta' fiduċja fihom. Fin-nuqqas ta’
klawżola RIO fit-Trattat, huwa partikolarment importanti li jiġi
żgurat li l-leġiżlazzjoni tas-suq intern tkun ġiet
salvagwardata.
Għaldaqstant, saret analiżi
dettaljata, skont id-direttivi ta' negozjar tal-Kunsill, ta' dawn
il-mistoqsijiet, u kkonkludiet li d-dispożizzjonijiet tal-ATT (l-Artikoli
6, 7, 9, 26) jiżguraw li l-ATT huwa kompatibbli mal-acquis. Fi
kwalunkwe każ, kull problema ta’ kompatibbiltà li jista' jkun hemm tista'
tiġi indirizzata permezz tal-Artikolu 26 (1). Dan l-Artikolu jipprevedi li
l-implimentazzjoni tat-Trattat ma għandhiex tippreġudika l-obbligi li
daħlu għalihom l-Istati Parteċipanti fir-rigward ta' ftehimiet
internazzjonali eżistenti jew li jista' jkun hemm fil-futur, li huma
partijiet għalihom, fejn dawn l-obbligi huma konsistenti ma' dan
it-Trattat.
L-Unjoni Ewropea ma tistax issir parti
għall-ATT, peress li t-test fil-preżent jinkludi biss Stati
Parteċipanti. Madankollu, l-ATT jippermetti emendi fi stadju aktar tard u
l-Unjoni Ewropea tista' ssir parti tal-ATT jekk ikollha vot ta'
maġġoranza tliet kwarti tal-Istati Parteċipant.
1.5 Ir-ratifika
tat-Trattat
L-Unjoni Ewropea bħala tali ma tistax
tirratifika l-ATT. Madankollu, peress li l-ATT jaqa' nofsu taħt
il-kompetenza esklussiva tal-Unjoni u n-nofs l-ieħor taħt
il-kompetenza tal-Istati Membri, huwa neċessarju li l-istituzzjonijiet
tal-Unjoni u l-Istati Membri jieħdu l-miżuri kollha sabiex
jikkooperaw fir-ratifika tal-ATT u biex jiżguraw l-implimentazzjoni
tal-impenji li jirriżultaw minn dak it-Trattat.
Fid-dawl tal-intenzjoni tal-Istati Membri li
jiffirmaw l-ATT fit-3 ta’ Ġunju 2013, il-Kummissjoni tat prijorità
lill-preparazzjoni u lill-adozzjoni ta’ Deċiżjoni tal-Kunsill li
tawtorizza lill-Istati Membri li jiffirmaw l-ATT
fir-rigward ta’ dawk il-kwistjonijiet
li jaqgħu taħt il-kompetenza esklussiva tal-Unjoni. Fuq proposta
tal-Kummissjoni, il-Kunsill adotta din id-deċiżjoni fis-27 ta’ Mejju 2013, li timplika li meta jiġi ffirmat l-ATT, Stat Membru jista’ jiddikjara li se japplika b'mod
provviżorju l-Artikolu 6 u l-Artikolu 7 tal-ATT sakemm
jidħol fis-seħħ. Il-possibbiltà li
tiġi ddikjarata applikazzjoni provviżorja hija valida waqt l-istadju
tar-ratifika għal dawk l-Istati Membri tal-UE li ma jkunux iddikjaraw
applikazzjoni provviżorja meta ffirmaw l-ATT. Sabiex tiġi
appoġġata l-implimentazzjoni malajr tal-ATT, issa l-Kummissjoni qed
tipproponi Deċiżjoni tal-Kunsill li tawtorizza lill-Istati Membri
biex jirratifikaw it-Trattat fir-rigward ta' dawk il-kwistjonijiet li
jaqgħu taħt il-kompetenza esklussiva tal-Unjoni. Din
id-deċiżjoni teħtieġ il-kunsens tal-Parlament Ewropew qabel
ma l-Kunsill ikun jista’ jadottaha.
1.6
Konklużjoni
Huwa
neċessarju li timtela l-lakuna tal-kummerċ mhux regolat tal-armi
konvenzjonali fuq livell internazzjonali u li jingħata appoġġ
lill-iżvilupp fl-isforzi umanitarji u l-ħidma għall-paċi. Permezz tat-twaqqif ta' standards li jorbtu b'mod legali
għall-importazzjoni, l-esportazzjoni u t-trasferiment ta' armi
konvenzjonali, l-ATT qiegħed jaħdem biex il-kummerċ tal-armi
jsir aktar responsabbli u trasparenti, objettiv li huwa kondiviż
mill-Parlament Ewropew, il-Kunsill u l-Kummissjoni. Dan għandu l-potenzjal
li jsaħħaħ il-paċi u s-sigurtà internazzjonali fuq livell
globali. Il-kummerċ illegali jew dak li mhux
regolat kif suppost fl-armi konvenzjonali jissarraf fi mwiet - aktar minn
740,000 raġel, mara, tifel jew tifla jmutu kull sena minħabba
vjolenza bl-armi. Id-dħul fis-seħħ mgħaġġel
tal-ATT huwa għaldaqstant ta' importanza kbira u għalhekk huwa
importanti li l-Istati Membri jirratifikaw it-Trattat mill-aktar fis possibbli.
2.           IR-RIŻULTATI TAL-KONSULTAZZJONIJIET
MAL-PARTIJIET INTERESSATI U L-VALUTAZZJONIJIET TAL-IMPATT
Mhux applikabbli.
3.           L-ELEMENTI LEGALI TAL-PROPOSTA
Artikolu 1
Minħabba li huwa impossibbli li l-UE ssir
parti għat-Trattat, l-Artikolu jawtorizza lill-Istati Membri li
jirratifikaw it-Trattat attwali fir-rigward ta' dawk il-kwistjonijiet li
jaqgħu taħt il-kompetenza esklussiva tal-Unjoni.
Artikolu 2
L-għan ta’ din id-Deċiżjoni hu
li tawtorizza lill-Istati Membri fir-rigward ta’ dawk il-kwistjonijiet li
jaqgħu taħt il-kompetenza tal-Unjoni, li jridu jintrabtu bit-Trattat
u għalhekk id-Deċiżjoni hija indirizzata lilhom.
4.           IMPLIKAZZJONI BAĠITARJA
Xejn
2013/0225 (NLE)
Proposta għal
DEĊIŻJONI TAL-KUNSILL
li tawtorizza lill-Istati Membri li
jirratifikaw, fl-interessi tal-Unjoni Ewropea, it-Trattat dwar il-Kummerċ
tal-Armi
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament
tal-Unjoni Ewropea, u b’mod partikolari l-Artikoli 114 u 207(3)
flimkien mal-Artikolu 218(6)(a)(v) tiegħu,
Wara li kkunsidra l-proposta li saret
mill-Kummissjoni Ewropea,
Wara li kkunsidra l-kunsens tal-Parlament
Ewropew[1]
Billi:
(1)       Fil-11 ta’ Marzu 2013,
il-Kunsill awtorizza lill-Kummissjoni li tinnegozja t-Trattat dwar
il-Kummerċ tal-Armi fil-qafas tan-Nazzjonijiet Uniti dwar dawk
il-kwistjonijiet li jaqgħu taħt il-kompetenza esklussiva tal-Unjoni.
(2)       Fit-2 ta’ April 2013
l-Assemblea Ġenerali tan-Nazzjonijiet Uniti adottat it-test
għat-Trattat dwar il-Kummerċ tal-Armi[2].
L-Assemblea Ġenerali talbet ukoll lis-Segretarjat Ġenerali bħala
depożitarju tat-Trattat biex jiftaħ għall-iffirmar fit-3 ta’
Ġunju 2013 u sejħet lill-Istati kollha biex jaħsbu biex
jiffirmaw, u minn hemm ’il quddiem, skont il-proċessi kostituzzjonali
rispettivi tagħhom, isiru partijiet fit-Trattat fl-iqsar data possibbli.
(3)       L-objettiv ta’ dan it-Trattat
huwa li jistabbilixxi l-ogħla standards komuni possibbli fuq bażi
internazzjonali biex jirregolaw jew itejbu r-regolamentazzjoni tal-kummerċ
internazzjonali fl-armi konvenzjonali u biex jipprevjenu u jeradikaw
il-kummerċ illeċitu tal-armi konvenzjonali u jipprevenu milli jmorru
band’oħra. L-Istati Membri esprimew is-sodisfazzjon tagħhom
għall-eżitu tan-negozjati u wrew ir-rieda tagħhom li
jipproċedu b’mod urġenti għall-iffirmar u r-ratifika
tat-Trattat.
(4)       Uħud
mid-dispożizzjonijiet tat-Trattat għandhom x’jaqsmu ma’ kwistjonijiet
li jaqgħu taħt il-kompetenza esklussiva tal-Unjoni għax dawn
jaqgħu taħt il-kamp ta' applikazzjoni tal-Politika Kummerċjali
Komuni jew jolqtu r-regoli tas-Suq Intern għat-trasferimenti tal-armi
konvenzjonali u l-isplussivi.
(5)       L-Unjoni Ewropea ma tistax
tiffirma u tirratifika t-Trattat, peress li huma l-Istati biss li jistgħu
jkunu partijiet għalih.
(6)       Fis-27 ta’ Mejju 2013, skont proposta
tal-Kummissjoni, il-Kunsill adotta Deċiżjoni li
tawtorizza lill-Istati Membri biex fl-interessi tal-Unjoni Ewropea jiffirmaw
it-Trattat dwar il-Kummerċ tal-Armi.
(7)       Għaldaqstant, skont
l-Artikolu 2(1) tat-TFUE, fir-rigward ta’ dawk il-kwistjonijiet li jaqgħu
taħt il-kompetenza esklussiva tal-Unjoni, il-Kunsill għandu
jawtorizza wkoll lill-Istati Membri biex jirratifikaw it-Trattat fl-interessi
tal-Unjoni.
ADOTTA DIN ID-DEĊIŻJONI:
Artikolu 1
Fir-rigward ta' dawk il-kwistjonijiet li
jaqgħu taħt il-kompetenza esklussiva tal-Unjoni, l-Istati Membri huma
b’dan awtorizzati li jirratifikaw it-Trattat dwar il-Kummerċ tal-Armi
fl-interessi tal-Unjoni.
Artikolu 2
Din id-Deċiżjoni hija indirizzata
lill-Istati Membri.
Magħmul fi Brussell,
                                                                       Għall-Kunsill
                                                                       Il-President
[1]               ĠU C , , p. .
[2]               A/CONF.217/2013/L.3


Avviż Legali Importanti

|

52007SC0364

Abbozz deċiżjoni tal-Kumitat konġunt taż-ŻEE li jemenda l-Protokoll 31 tal-Ftehim taż-ŻEEdwar kooperazzjoni f'oqsma speċifiċi 'l barra mill-erba' libertajiet - Abbozz tal-pożizzjoni komuni tal-Komunità - (preżentat mill-Kummissjoni)  /* SEK/2007/0364 finali */

	[pic] | KUMMISSJONI TAL-KOMUNITAJIET EWROPEJ |Brussel 23.3.2007SEG(2007) 364 finaliAbbozzDEĊIŻJONI TAL-KUMITAT KONĠUNT TAŻ-ŻEEli jemenda l-Protokoll 31 tal-Ftehim taż-ŻEEdwar kooperazzjoni f'oqsma speċifiċi 'l barra mill-erba' libertajiet- Abbozz tal-pożizzjoni komuni tal-Komunità - (preżentat mill-Kummissjoni)MEMORANDUM TA' SPJEGAZZJONI1. Il-Protokoll 31 għall-Ftehim taż-ŻEE fih dispożizzjonijiet speċifiċi dwar il-kooperazzjoni bejn il-Komunità u l-Istati taż-ŻEE EFTA li qegħdin barra l-erba' libertajiet.2. Dan l-abbozz mehmuż tad-Deċiżjoni tal-Kumitat Konġunt taż-ŻEE għandu l-għan li jagħmel tibdil fil-Protokoll 31 biex jestendi l-kooperazzjoni fil-qasam tas-Soċjetà ta' l-Informatika. jipprovdi qafas għall-kooperazzjoni u jfassal il-metodi ta' parteċipazzjoni sħiħa ta' l-Istati taż-ŻEE EFTA fil-programmi u l-azzjonijiet tal-Komunità f'dan il-qasam, b'effett mill-1 ta' Jannar 2007 billi jinkorpora:-  32006 D 1718: .Deċiżjoni Nru 1718/2006/KE tal-Parlament Ewropew u tal-Kunsill tal-15 ta' Novembru 2006 dwar l-implimentazzjoni ta' programm ta' appoġġ lis-settur awdjoviżiv Ewropew (MEDIA 2007)3. L-Artikolu 1.3(b) tar-Regolament tal-Kunsill (KE) Nru 2894/94 dwar l-arranġamenti għall-implimentazzjoni tal-Ftehim taż-ŻEE jipprevedi li l-Kunsill jistabbilixxi l-pożizzjoni Komunitarja għal deċiżjonijiet bħal dawn fuq proposta mill-Kummissjoni.4. L-abbozz tad-deċiżjoni tal-Kumitat Konġunt taż-ŻEE hu ppreżentat għall-approvazzjoni tal-Kunsill, u warajh il-Kummissjoni tavvanza l-pożizzjoni tal-Komunità fil-Kumitat Konġunt taż-ŻEE fl-aktar okkażjoni kmieni possibli.AbbozzDEĊIŻJONI TAL-KUMITAT KONĠUNT TAŻ-ŻEEli jemenda l-Protokoll 31 tal-Ftehim taż-ŻEEdwar kooperazzjoni f'oqsma speċifiċi 'l barra mill-erba' libertajietIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim għaż-Żona Ekonomika Ewropea, minn hawn 'il quddiem tissejjaħ "il-Ftehim", u b'mod partikolari l-Artikoli 86 u 98 tiegħu,Billi:1.  Il-Protokoll 31 tal-Ftehim ġie emendat bid-Deċiżjoni tal-Kumitat Konġunt tal-KEE Nru …...ta'.......[1].2.  Huwa xieraq li l-kooperazzjoni tal-Partijiet Kontraenti fir-rigward tal-Ftehim tiġi estiża sabiex tinkludi d-Deċiżjoni Nru 1718/2006/KE tal-Parlament Ewropew u tal-Kunsill tal-15 ta' Novembru 2006 li timplimenta programm ta' appoġġ lis-settur awdio viżiv Ewropew (MEDIA 2007)[2].3.  Il-Protokoll 31 tal-Ftehim għandu għalhekk jiġi emendat sabiex jippermetti li din l-estenzjoni tal-kooperazzjoni sseħħ mill-1 ta' Jannar 2007,IDDEĊIEDA KIF ĠEJ:Artikolu 1L-inċiż li ġej għandu jiġi miżjud fl-Artikolu 9(4) tal-Protokoll 31 tal-Ftehim:‘- 32006 D 1718 : Deċiżjoni Nru 1718/2006/KE tal-Parlament Ewropew u tal-Kunsill tal-15 ta' Novembru 2006 dwar l-implimentazzjoni ta' programm ta' appoġġ lis-settur awdjoviżiv Ewropew (MEDIA 2007) ĠU 327, 24.11.2006, p. 12).’Artikolu 2Din id-Deċiżjoni għandha tidħol fis-seħħ fil-jum wara l-aħħar notifika lill-Kumitat Konġunt taż-ŻEE skond l-Artikolu 103(1) tal-Ftehim*.għandu japplika mill-1 ta’ Jannar 2007.Artikolu 3Din id-Deċiżjoni għandha tiġi ppublikata fis-sezzjoni taż-ŻEE u fis-Suppliment taż-ŻEE tal- Ġurnal Uffiċjali ta' l-Unjoni Ewropea .Magħmul fi Brussel, [...].Għall-Kumitat Konġunt taż-ŻEEIl-President […]Is-Segretarji tal-Kumitat Konġunt taż-ŻEE […] [1] ĠU L ...[2] ĠU L 327, 24.11.2006, p. 12.* [Ħtiġijiet kostituzzjonali indikati.][L-ebda ħtiġijiet kostituzzjonali indikati.]